title: Saksi (alue)

text: Saksi () on historiallinen alue nykyisen Saksan alueella. Suomenkielinen maannimi Saksa tulee Saksin ja saksien heimon nimestä, sillä alkujaan juuri Saksin rannikon kautta pidettiin yhteyttä Skandinaviaan päin.


title: Saksi (alue)

text: Nykyisin Saksaan kuuluu Saksin osavaltio, mutta se sijaitsee pääosin eri alueella kuin historiallinen Saksi. Saksassa on myös Saksi-Anhaltin ja Ala-Saksin osavaltiot.


title: Saksi (alue)

text: Saksi sai nimensä Pohjois- ja Luoteis-Saksassa varhaiskeskiajalla asuneelta heimolta sakseilta. Heidän maakuntiaan, joita olivat Itä-Saksi, Engria ja Westfalen, kutsuttiin yhteisnimellä Saksi. Muinaisen saksilaisheimon asuma-alueiden keskeisestä osasta Saksan liittotasavallassa muodostettu osavaltio sai 1900-luvulla nimekseen Ala-Saksi ("Niedersachsen"). Maantieteellisesti siis juuri se osoittaa parhaiten, missä alkuperäiset saksit vaikuttivat.


title: Saksi (alue)

text: Ensimmäinen Saksin herttuakunta syntyi 700-luvulla nykyisen Ala-Saksin ja Westfalenin alueelle. 900-luvulla Saksin ruhtinaat olivat Saksan kuninkaita ja Pyhän saksalais-roomalaisen keisarikunnan keisareita.


title: Saksi (alue)

text: Vuonna 1137 Saksi joutui Welfien suvulle. Herttuakunta oli mahtavimmillaan Henrik Leijonan aikana mutta alkoi hajota kun Fredrik Barbarossa kukisti hänet. Vuonna 1180 suuria alueita Weserin länsipuolelta joutui Kölnin piispoille, ja niistä muodostui Westfalen, kun taas Henrik Leijonan welfiperillisille muodostui Elben-Weserin välille Braunschweig-Lüneburgin herttuakunta. Saksin nimi jäi itäisimmälle, askanialaiselle ruhtinaskunnalle. Vuonna 1260 loput askanialaisten maat jaettiin pieniksi Saksi-Lauenburgin ja Saksi-Wittenbergin ruhtinaskunniksi. Saksi-Lauenburgista käytettiin myöhemmin uudella ajalla lyhyttä nimeä Lauenburg.


title: Saksi (alue)

text: Vuonna 1356 Saksi-Wittenbergin hallitsija sai vaaliruhtinaan aseman, minkä jälkeen ruhtinaskunnasta käytettiin nimeä Saksin vaaliruhtinaskunta. Sen hallitsijat olivat vaaliruhtinaita, joilla oli oikeus ottaa osaa keisarinvaaliin.


title: Saksi (alue)

text: Vuonna 1423 Askania-suvun hallitsema Saksi-Wittenberg päätyi Wettinin suvulle, jotka olivat jo valmiiksi Meissenin rajakreivejä ja lääninherroja Thüringenissä. Näin muodostui uusi, voimakas ruhtinaskunta. Näiden vaiheiden jälkeen Saksin nimi, joka alkujaan oli tarkoittanut suunnilleen nykyisen Ala-Saksin aluetta, oli siirtynyt tarkoittamaan nykyistä Saksin vapaavaltiota vastaavaa aluetta, joka kuitenkaan ei alun perin ollut kuulunut saksien vaan thuringiheimon ja slaavilaisten vendien asuma-alueeseen.


title: Saksi (alue)

text: Tämä Saksi oli myöhäiskeskiajan ja uuden ajan merkittäviä saksalaisia valtioita. Vaaliruhtinas Fredrik August (August Väkevä) kääntyi kuitenkin luterilaisuudesta katolisuuteen pyrkiessään Puolan kuninkaaksi, ja Saksi menetti johtoasemansa protestanttisten ruhtinaiden joukossa Preussille. Saksi oli kuitenkin edelleen keskitason vaikuttaja Euroopan politiikassa.


title: Saksi (alue)

text: Kun Pyhä saksalais-roomalainen keisarikunta hajosi vuonna 1806, Saksista tuli kuningaskunta ja vaaliruhtinas Fredrik August III:sta tuli kuningas Fredrik August I. Hän teki erehdyksen jäämällä liian pitkään uskolliseksi Napoleonille, ja hänet vangittiin. Preussi pyrki anastamaan kaikki hänen maansa 1813. Itävallan, Ranskan ja Britannian vastustuksesta Fredrik August kuitenkin palautettiin valtaan Wienin kongressissa, mutta hän menetti Preussille pohjoisimmat osat maistaan. Näistä maista tuli Preussin Saksin provinssi, joka kuuluu nykyisin Saksi-Anhaltin osavaltioon. Saksin kuninkaille jäljelle jäänyt osa vastasi suunnilleen nykyistä Saksin vapaavaltiota, joskin Saksin vapaavaltioon liitettiin joitakin Preussin anastamia alueita.


title: Saksi (alue)

text: Vuosien 1848–1849 kapinoissa Saksista tuli vallankumouksellisten pesä, ja muun muassa anarkisti Mihail Bakunin, hovisäveltäjä Richard Wagner sekä arkkitehti Gottfried Semper ottivat osaa toukokuun 1849 kansannousuun.


title: Saksi (alue)

text: Vuoden 1918 jälkeen Saksi oli osavaltio Weimarin tasavallassa mutta päätyi natsi-Saksan jälkeen Neuvostoliiton miehittämäksi. Saksan demokraattinen tasavalta purki osavaltion 1952, mutta Saksan jälleenyhdistyttyä vuonna 1990 Saksin osavaltio palautettiin ja se on nyt yksi Saksan osavaltioista.


title: Saksi (osavaltio)

text: Saksin vapaavaltio (, ) on Saksan liittotasavallan osavaltio maan kaakkoiskulmassa. Sen pinta-ala on 18 400 neliökilometriä ja siellä asuu 4,1 miljoonaa ihmistä.


title: Saksi (osavaltio)

text: Saksin naapurit ovat myötäpäivään idästä alkaen Puola, Tšekki, Baijeri, Thüringen, Saksi-Anhalt ja Brandenburg. Osavaltion pääkaupunki on Dresden. Muita merkittäviä kaupunkeja ovat Leipzig ja Chemnitz.


title: Saksi (osavaltio)

text: Saksin läpi virtaa kaakosta luoteeseen Elbe-joki. Toinen tärkeä joki on Mulde. Neiße-joki virtaa Puolan rajalla. Maa nousee pohjoisesta etelään päin, mikä huipentuu Erzgebirgen vuoristoon Tšekin rajalla. Erzgebirge jatkuu Baijerista Elbelle.


title: Saksi (osavaltio)

text: Saksin vapaavaltio on vanha ruhtinaskunta ja kuningaskunta, joka kuitenkin Itä-Saksan kaudella vuonna 1952 lakkautettiin ja jaettiin kolmeen piirikuntaan ("bezirke"): Leipzig, Dresden ja Karl-Marx-Stadt. Lisäksi itäosa eli Hoyerswerdan alue oli liitettynä Cottbusin piirikuntaan. Saksin osavaltio perustettiin uudelleen 1990 Saksojen yhdistyessä, ja se käsittää suunnilleen entisen Saksin kuningaskunnan alueen. Idässä osa alueesta on kuulunut historialliseen Lausitzin alueeseen. Näitä alueita kutsutaan nykyään nimellä Ylä-Lausitz ("Oberlausitz"). Alueilla asuu sorbia puhuva vähemmistö, ja ne ovat osin kaksikielisiä.


title: Saksi (osavaltio)

text: Saksin väkiluku on ollut laskussa vuodesta 1989 lähtien, kun väestöä oli muuttanut rikkaampaan Länsi-Saksaan.


title: Saksi (osavaltio)

text: Osavaltio on jaettu kolmeen hallintopiiriin ("Direktionsbezirk"): Chemnitz, Dresden ja Leipzig. Ne on edelleen jaettu kymmeneen piirikuntaan ja kolmeen piireihin kuulumattomaan kaupunkiin.


title: Fjodor Šaljapin

text: Fjodor Šaljapin (kyrill. , 13. helmikuuta 1873 Kazan – 12. huhtikuuta 1938 Pariisi) oli venäläinen bassolaulaja ja oopperatähti. Fjodor Šaljapin muistetaan karismansa ja upean bassoäänensä lisäksi taiteenalansa merkittävänä uudistajana.


title: Fjodor Šaljapin

text: Šaljapin syntyi Kazanissa Venäjällä talonpoikaisperheeseen. Huolimatta ankeasta lapsuudesta ja vähäisestä koulutuksesta hänen uransa laulajana lähti nousuun jo nuorena.


title: Fjodor Šaljapin

text: Debytoituaan Tbilisissä hän muutti vuonna 1894 Pietariin (Mariinski-teatteriin) ja sittemmin Moskovaan. Vuosina 1899–1914 hän lauloi Bolšoi-teatterissa.


title: Fjodor Šaljapin

text: Šaljapinin kuulusin rooli oli Modest Musorgskin oopperan "Boris Godunov" pääosa, mutta hänet muistetaan myös Nikolai Rimski-Korsakovin "Iivana Julmasta" sekä Charles Gounod’n "Faustista" ja Jules Massenet’n "Don Quichottesta". Vuonna 1933 hän esiintyi äänielokuvassa "Don Quijote", jonka ohjasi itävaltalainen ohjaaja G. W. Pabst. Elokuva näyteltiin kolmella kielellä, ranskaksi, saksaksi ja englanniksi. Englannin- ja rankankielinen versio ovat tunnetuimpia, ja ne julkaistiin DVD:llä vuonna 2006. Elokuva perustuu Miguel de Cervantesin romaaniin "Don Quijote", ja laulut sävelsi Jacques Ibert.


title: Fjodor Šaljapin

text: Lokakuun vallankumouksen jälkeen Šaljapin oli bolševikkien suosiossa, mutta hän riitautui heidän kanssaan ja häntä alettiin pitää ”vastavallankumouksellisena”. Hän pakeni 1921 Suomeen. Matka jatkui Suomesta Ranskaan, jossa Šaljapin loi uran Pariisin oopperassa. Ulkomailla hän lauloi pääasiassa New Yorkin Metropolitanissa, Pariisiin Palais Garnier’ssa ja Milanon La Scalassa. Hänen kuuluisimpiin rooleihinsa kuuluivat muiden muassa muassa Boris Godunov, Don Quijote ja Faust. Oopperarooliensa lisäksi bassolaulaja levytti ahkerasti ja esiintyi kahdessa elokuvassa. Šaljapinin syntymäkaupunkiin on rakennettu mestarin nimeä kantava konserttihalli, jossa sijaitsee myös hänen elämästään kertova museo.


title: Fjodor Šaljapin

text: Suomalainen Ooppera onnistui saamaan Šaljapinin solistiksi "Sevillan parturiin" ja "Faustiin" marraskuussa 1935. Harjoituksissa Šaljapin ihastui oopperan nuoren pianistin soittoon, ja niin George de Godzinsky sai kiinnityksen säestäjäksi Šaljapinin Kaukoidän-kiertueelle 1935–1936.


title: Fjodor Šaljapin

text: Fjodor Šaljapin kuoli Pariisissa vuonna 1938 leukemiaan 65-vuotiaana. Hänen ruumiinsa tuotiin Moskovan Novodevitšin hautausmaalle vasta vuonna 1984.


title: Kenttämyyrä

text: Kenttämyyrä eli lännenkenttämyyrä ("Microtus arvalis") on pienikokoinen, Euroopassa ja Aasiassa elävä myyrälaji.


title: Kenttämyyrä

text: Suomessa kenttämyyrä esiintyy vain pienellä alueella Kaakkois-Suomessa, mutta suuressa osassa Eurooppaa se on hyvin yleinen. Suurelta osin se kuitenkin puuttuu Välimeren alueelta ja Britteinsaarilta.


title: Kenttämyyrä

text: Kenttämyyrä on pituudeltaan 8-10,5 cm ja sen massa on 20-25 g. Kenttämyyrä eroaa peltomyyrästä vain pienten yksityiskohtien osalta. Se on peltomyyrää hieman vaaleampi ja lyhytkarvaisempi. Korvan sisäpinta on lähes karvaton, mutta korvalehden reuna on tiheän, tasapaksuisen karvan peitossa. Ks. myös idänkenttämyyrä.


title: Kenttämyyrä

text: Kenttämyyrä on kasvinsyöjä, joka suosii peltokasveja. Se valitsee ravintonsa tarkoin nenänsä avulla. Lisääntymiskauden aikana se syö kaksisirkkaisia kasveja, syksyllä heiniä ja talvella puiden kuoria.


title: Kenttämyyrä

text: Lisääntymiskausi alkaa välittömästi lumen sulettua. Kenttämyyrän ensimmäiset poikueet syntyvät Etelä-Suomessa vapun tienoilla. Kantoaika vain 20 vuorokautta, kesän aikana 6–7 poikuetta ja 35–40 jälkeläistä.


title: Kenttämyyrä

text: Kenttämyyrä kaivaa maanalaisia käytäviä paljon, joten se menestyy laidunmailla hyvin. Koiraan elinpiiri voi olla jopa 1 500 m² ja naaraan noin neljäsosan siitä. Kenttämyyrä karttaa kosteita ruohostomaita eikä esiinny korkeakasvuisessa heinikossa. Kuivilla niityillä kenttämyyrä valitsee lyhytkasvuisen heinikon. Se voi asustaa myös sarakkeina peltomyyräpopulaatioiden keskellä.


title: Ferdinand Katolilainen

text: Ferdinand Katolilainen ( tai "Fernando el Catolico", tai "Ferran el Catòlic", 10. maaliskuuta 1452 – 25. tammikuuta 1516) oli Aragonian ("Ferdinand II"), Kastilian ja Leónin ("Ferdinand V"), Sisilian, Napolin ("Ferdinand III") ja Navarran kuningas ja Barcelonan kreivi.


title: Ferdinand Katolilainen

text: Hän oli Aragonian Juhana II:n ja tämän toisen vaimon Juanan poika. Hän nai serkkunsa Kastilian Isabellan, jonka noustessa valtaistuimelle vuonna 1474 Ferdinandista tuli Kastilian ja Leónin kuningas. Hän peri myös Aragonian 1479, mutta Isabellasta ei tullut virallisesti sen kuningatarta. Valtakuntia hallittiin kuitenkin yhtenä Isabellan kuolemaan saakka 1504, jolloin Kastilian peri heidän tyttärensä Johanna. Ferdinand sai jälleen Kastilian 1507 hallintaansa Johannan miehen Filipin kuoltua ja Johannan tultua hulluksi. Ferdinand oli myös Sisilian (1468–1516) ja Napolin (1504–1516) kuningas.


title: Ferdinand Katolilainen

text: Ferdinandin ja Isabellan avioliitto yhdisti kaksi kuningaskuntaa. Vuonna 1492 viimeinen islaminuskoisten maurien linnoitus Granadassa kukistettiin ja niemimaan takaisinvaltaus saatiin päätökseen. Ferdinand perusti Espanjan inkvisition, joka vainosi maureja ja juutalaisia. Valencialainen paavi Aleksanteri VI antoi heille näistä saavutuksista kunnianimen Katolilaiset monarkit ("Reyes Católicos").


title: Ferdinand Katolilainen

text: Valtakaudellaan Isabella myönsi Kristoffer Kolumbukselle varat hänen matkaansa, joka johti Amerikoiden löytämiseen. Tordesillasin sopimuksella 1494 Espanja ja Portugali jakoivat vielä löytämättömät maat keskenään, jolloin Amerikkojen valloitus tuli niiden yksinoikeudeksi, ja sen seurauksena espanjan kieli on nykyisin neljänneksi puhutuin maailmassa.


title: Ferdinand Katolilainen

text: Heidän lapsiinsa kuuluivat Johanna ja Katariina Aragonialainen, Henrik VIII:n ensimmäinen vaimo. Tyttäret naitettiin muihin Euroopan hoveihin, minkä ansiosta heidän lapsenlapsensa Kaarle V peri valtavan omaisuuden.


title: Ferdinand Katolilainen

text: Isabellan kuoltua Kastilian peri heidän tyttärensä Johanna, joka oli kolmantena kruununperimysjärjestyksessä. Johanna veljen Juhanan, vanhemman siskon Portugalin kuningatar Isabellan ja tämän pojan Manuelin kuoltua, Kastilian ja Aragonian "cortesit" luovuttivat 1502 vallan Johannalle ja tämän miehelle, arkkiherttua Filipille. Kun Filip myös pian kuoli, hulluksi nimetty Johanna ei pystynyt hallitsemaan ja Ferdinand otti Kastilian valtionhoitajan toimen.


title: Ferdinand Katolilainen

text: Marraskuussa 1511 Ferdinand ja Englannin Henrik VIII solmivat Westminsterin sopimuksen Ranskaa vastaan. Aikaisemmin samana vuonna Ferdinand oli valloittanut Navarran eteläosan ja liittänyt sen valtakuntaansa. Koska hän oli jo leski, hän nai paljon nuoremman Germana de Foixin (1490–1538), Navarran kuningattaren Eleonooran tyttärentyttären.


title: Amur

text: Amur (, , ’mustan lohikäärmeen joki’) on yksi maailman kymmenestä pisimmästä joesta. Se sijaitsee Venäjän kaukoidän ja Kiinan Mantšurian rajalla. Se saa alkunsa Koillis-Kiinan vuorilta ja laskee Tyyneenmereen Ohotanmeren ja Japaninmeren välisessä Tatariansalmessa, vähän Nikolajevsk-na-Amuren kaupungin alapuolella.


title: Amur

text: Amurin kaksi tärkeintä latvajokea ovat Kiinan Sisä-Mongoliasta virtaava Argun, joka on 1 620 kilometrin mittainen, sekä Venäjän Taka-Baikaliassa virtaava 555 kilometrin pituinen Šilka. Varsinainen Amur-niminen joki alkaa Argunin ja Šilkan yhtymäkohdasta Venäjän ja Kiinan rajalla, ja on näin mitaten 2 824 kilometrin pituinen ja koko pituudeltaan purjehduskelpoinen. Argunin latvoilta lukien joen pituus on 4 444 kilometriä.


title: Amur

text: Amur on Venäjän ja Kiinan rajajoki lähes 2 000 kilometrin matkalla. Sen sivujokia ovat Bureja, Huma, Zeja, Songhua ja Ussuri. Ussurin yhtymäkohdasta Habarovskin kohdalla joki virtaa kokonaan Venäjällä pohjois-koilliseen, ja siihen yhtyy vielä Amgun.


title: Amur

text: Tärkeitä kaupunkeja varsinaisen Amurin varrella ovat Kiinan Mohe ja Aigun sekä Venäjän Blagoveštšensk (Amurin alue), Habarovsk, Komsomolsk-na-Amure ja Nikolajevsk-na-Amure (Habarovskin aluepiiri).


title: Amur

text: Amur on joutunut lähinnä Kiinasta päästettyjen saasteiden uhriksi. Marraskuussa 2005 räjähdys Jilinissa kemikaalitehtaalla päästi sata tonnia bentseeniä Amuriin virtaavaan Songhuajokeen, mikä pakotti katkaisemaan vedensaannin neljältä miljoonalta ihmiseltä. Heinäkuussa 2010 tulva huuhtoi samaan jokeen 3 000 tynnyriä kemikaaleja, joista tuhat tynnyriä metyylikloridia.


title: Turbiini

text: Turbiini eli turpiini ( 'vetää') on pyörivä kone, joka muuttaa virtaavan aineen eli fluidin energiaa turbiinin pyörimisenergiaksi. Yleensä turbiinin akseliin on kiinnitetty generaattori, joka muuttaa liike-energian sähköenergiaksi. Turbiini-generaattori-yhdistelmillä tuotetaan liki kaikki kulutettava sähköenergia. Muita turbiinien käyttökohteita ovat suihkumoottorit. Käänteisesti toimiva turbiini on kompressori tai turbopumppu.


title: Turbiini

text: Turbiinit jaotellaan väliaineen perusteella seuraavasti;


title: Turbiini

text:
Väliaine sisältää paine- ja lämpöenergiaa eli entalpiaa sekä liike-energiaa. Turbiinit jaetaan kahteen eri ryhmään sen perusteella, miten tätä väliaineen energiaa muunnetaan mekaaniseksi energiaksi.
Näitä kahta tapaa käytetään turbiineissa usein rinnakkain. Tuuliturbiinissa pääosa energiasta muodostuu, kun poikkileikkaukseltaan siivenmuotoinen lapa aiheuttaa nosteen, joka pyörittää turbiinin akselia. Lavat saavat energiaa myös impulssista kun tuulen suunta muuttuu. Vesiturbiineihin kuuluvat ristivirtausturbiinit ovat impulssiturbiineja ja niissä on suutin, mutta matalan putouskorkeuden sovelluksissa ne toimivat reaktiolla kohtuullisella hyötysuhteella kuten tavallinen vesipyörä.


title: Turbiini

text: Perinteinen turbiinisuunnittelu kehittyi 1800-luvun puolivälissä. Vektorianalyysi yhdisti virtauksen turbiinin siipien muotoon ja pyörimiseen. Graafinen laskeminen oli ensimmäinen käytetty menetelmä. Kaavat perusmitoituksen tekemiseen mille ja minkälaiselle tahansa virtaukselle soveltuvalle, hyötysuhteeltaan hyvälle koneelle ovat olemassa. Osa näistä on kokemusperäisiä ja niin sanottuja peukalosääntöjä toisten perustuessa klassiseen mekaniikkaan. Säännöissä on tehty yksinkertaistavia oletuksia, kuten on tyypillistä tekniikan laskennassa.


title: Turbiini

text: Lähes kaikki maailman sähköstä tuotetaan turbiineilla. Korkeimman hyötysuhteen turbiinit pystyvät hyödyntämään jopa 40 % lämpöenergiasta. Hyödyntämättä jäävää nimitetään lämpöhäviöksi. Valtaosa suihkumoottoreista perustuu turbiinien tuottamaan mekaaniseen työhön.


title: Turbiini

text: Turbiinit ovat usein vain osa suurempaa kokonaisuutta. Esimerkiksi kaasuturbiini voi viitata polttokoneeseen, johon kuuluu turbiini, kompressori, polttokammio, lämmönvaihdin, puhallin ja mahdollisesti generaattori, mikäli laitoksen tarkoituksena on tuottaa sähköä.


title: Turbiini

text: Pistovirtamoottoreiden, kuten lentokoneen moottoreiden, savukaasuja voidaan käyttää turbiinissa hyödyksi ajamaan imu-ilmakompressoria. Tälläistä asennusta kutsutaan nimellä turboahdin tai "turbo". Turbiineilla voi olla korkea tehotiheys (tehon suhde massaan tai tilavuuteen). Tämä johtuu siitä, että turbiinit voivat toimia hyvin korkeilla nopeuksilla.


title: Lunch Money

text: Lunch Money on Atlas Gamesin vuonna 1996 julkaisema korttipeli, jossa pelaajien kuvitteelliset hahmot tappelevat keskenään. Voittaja on se pelaaja, jonka hahmot ovat viimeiseksi hengissä. Pelin erikoisuus on korttien kuvitus, jonka hahmoina esiintyy pieniä tyttöjä synkeissä maisemissa. Kuvitusta tehostetaan runoilla.


title: Lunch Money

text: Pakassa on eri tehoisia ja eri rajoitteilla vaikuttavia tai toimivia hyökkäyskortteja, eri tehoisia puolustuskortteja, parannuskortteja sekä "grab" in kaltaisia kortteja, joita tarvitaan joidenkin erikoishyökkäyksien läpisaamiseen, sekä aseita, joilla hahmonsa voi "varustaa". Hyökkäykset muodostavat usein erilaisia kombinaatioita joissa useampaa korttia käytetään samalla kertaa.


title: Lunch Money

text: Isommissa peliporukoissa voittoon vaaditaan sosiaalista taitoa.


title: Lunch Money

text:
Lunch Moneyn kortit ovat seuraavat:
Kortin aikaansaama vahinko on suluissa perässä. Lainauksena on kortissa oleva runo.


title: Lunch Money

text:
"You have sinned. You must be punished"
"Twinkle, twinkle, little star; how you wonder who you are."
"Trust me, I'm a dentist"
"Hi!"
"Kick You Once. Kick You Twice. Next time I WON't be so nice"
"Look at me when I'm hitting you."


title: Lunch Money

text:
Kuuluvat tavallisiin lyömiskortteihin,mutta niille ominaista on se,että jos kohde estää hyökkäyksen Dodge-kortilla,niin hyökkäys siirtyy pöydässä seuraavalle kohteelle."Mother Mary won't you whisper? Save me from unconsciousness. Mother Mary won't you whisper? Did Jesus ever have days like this?"
"You cannot possess me"


title: Lunch Money

text:
Jokaisen asekortin tuottama vahinko on 3. Jos niitä saa useamman,ne voidaan liittää yhteen. Tällöin saadaan +1 tuottamaan vahinkoon. Yhteenliitetty ase lasketaan yhdeksi "Disarm"-korttia käytettäessä.
"This will only hurt for a minute…"
"What's black and blue and red all over? You are, silly!"


title: Lunch Money

text:
"I'm in MY Happy Place. Aren't you?"
"Jesus HATES you; and so DO I"
"I shall stomp upon all who oppose me. The stomping shall be swift. The stomping shall be painful. And I shall show no mercy in all of my stomping. Amen."


title: Angara

text: Angara () on pitkä Jenisein sivujoki Siperiassa, Irkutskin alueella ja Krasnojarskin aluepiirissä. Angara on Baikaljärven laskujoki. Se virtaa järven lounaisosasta luoteeseen läpi Irkutskin, Angarskin, Bratskin ja Ust-Ilimskin kaupunkien, kääntyy sitten länteen ja laskee Jeniseihin Strelkan kylän lähellä. Suurimmat sivujoet ovat Oka ja Ilim. Joen alajuoksua Ilimin yhtymäkohdan alapuolella on kutsuttu myös nimellä Ylä-Tunguska.


title: Angara

text: Angara on purjehduskelpoinen Irkutskin ja Bratskin välillä. Bratskissa sijaitsee suuri pato ja yksi maailman suurimmista vesivoimaloista, Irkutskenergo, (noin ). Myös Ust-Ilimskissa ja Irkutskissa () on merkittävät vesivoimalat. Vuosina 1950–1959 rakennetun Irkutskin padon yläpuolella joen yläjuoksu noin matkalta on padottu Baikaljärven tasoon Irkutskin patoaltaaksi.


title: Lawrence Grossberg

text: Lawrence Grossberg (s. 3. joulukuuta 1947) on yhdysvaltalainen kulttuurintutkija ja viestintätieteiden ja kulttuurintutkimuksen professori Pohjois-Carolinan yliopistossa.


title: Lawrence Grossberg

text: Grossberg toimii muun muassa perinteikkään "Cultural Studies" -lehden päätoimittajana. Häneltä on suomennettu valikoima tekstejä otsikolla "Mielihyvän kytkennät" (Vastapaino 1995). Grossbergin kenties merkittävin teos on vuonna 1992 julkaistu "We Gotta Get Out of This Place: Popular Conservatism and Postmodern Culture".


title: Vanhatulli

text: Vanhatulli on kolmas kaupunginosa Oulun kaupungin keskustassa. Asukkaita alueella on (). Työpaikkoja on yli 4000, näistä suurin osa yhteiskunnallisissa palveluissa.


title: Vanhatulli

text: Vanhatulli rajautuu pohjoisessa Saaristonkatuun ja etelässä Heinätorinkatuun. Lännessä rajana on Oulujoen suistoalue ja idässä rautatie. Vanhantullin alueeseen kuuluvat toisaalta hyvin säilynyt vanha puukaupunkialue Kuusiluoto suistoalueen rannalla ja toisaalta uusi asuinkerrostaloalue Etu-Lyötty, joka on viime vuosina rakentunut vanhoille ratapiha-alueille. Näiden väliin jää tyypillistä laitakaupungin kerrostaloaluetta, jonne on hakeutunut liiketoimintaa ja palveluita, joiden ei tarvitse sijaita ydinkeskustassa.


title: World of Warcraft

text: World of Warcraft (lyhennettynä WoW) on Blizzard Entertainmentin kehittämä "Warcraft"-pelisarjaan perustuva massiivinen monen pelaajan verkkoroolipeli (MMORPG). Pelisarjan tapahtumat sijoittuvat sen keskeisimpään maailmaan, Azerothiin noin neljä vuotta edellisen "Warcraft"-pelin, "n", tapahtumien jälkeen. Peli julkaistiin "Warcraft"-pelisarjan 10-vuotispäivänä 23. marraskuuta 2004.


title: World of Warcraft

text: Peliin on julkaistu kuusi lisäosaa, joista ensimmäinen, "", julkaistiin 16. tammikuuta 2007. Toinen lisäosa, "", julkaistiin 13. marraskuuta 2008. Kolmas lisäosa, "", julkaistiin 7. joulukuuta 2010. Neljäs lisäosa, "", julkaistiin 25. syyskuuta 2012. Viides lisäosa, "", julkaistiin 13. marraskuuta 2014. Kuudes lisäosa, "", julkaistiin 30. elokuuta 2016. Seitsemän lisäosa, "", julkaistiin 14. elokuuta 2018. "World of Warcraftin" pelaamisesta veloitetaan kuukausimaksu. Pelin ensimmäisen osan mukana pelaaja saa 30 päivää peliaikaa, jonka jälkeen sitä voi ostaa lisää muun muassa luottokortilla tai kaupoista ostettavilla 60 päivän peliaikaan oikeuttavilla Game Card -korteilla.


title: World of Warcraft

text:
"World of Warcraftin" suosio oli huipussaan syksyllä 2010, jolloin sillä oli 12 miljoonaa maksavaa tilaajaa. World of Warcraftin tilaajamäärät vaihtelevat paljon julkaistujen lisäosien mukaan. Warlords of Draenorin julkaisun myötä tilaajamäärä nousi jälleen 10 miljoonaan vuoden 2014 alkupuoliskon 6,8 miljoonasta, mutta laski jo vuoden 2015 toisella neljänneksellä 5,8 miljoonaan tilaajaan.
Vuoden 2017 BlizzConissa julkistettiin, että Blizzard aikoo toteuttaa klassisen palvelinvaihtoehdon, jolla pelaaja voi pelata peliä siinä muodossa missä se oli ennen lisäosien julkaisua. Projekti kulkee nimellä "World of Warcraft Classic".


title: World of Warcraft

text: World of Warcraftin maailmassa pelaaja voi asettua joko Liittouman () tai Lauman () puolelle. Kummaltakin puolelta löytyy omat rotunsa (), joille on kaikille kirjoitettu laaja taustatarina. Rodun valinta vaikuttaa hahmon aloituspaikkaan ja joihinkin taitoihin, mutta peli ei sisällöllisesti muutu kovin oleellisesti eri roduilla pelatessa. Rodun valinnan jälkeen valitaan omalle hahmolle hahmoluokka, nimi ja ulkonäkö.


title: World of Warcraft

text: Liittouman rotuja ovat ihminen, yöhaltia, kääpiö, maahinen, draenei ja worgen. Lauman rodut ovat örkki, taureeni, epäkuollut, peikko, verihaltia ja hiisi. Lisäksi on pandareeni, kummallekin puolelle sopiva rotu.


title: World of Warcraft

text: Hahmot saavat kehittyessään eli tasoja kerätessään useita erilaisia kykyjä ja taitoja, jotka vaikuttavat pelaamiseen huomattavasti. World of Warcraftissa on paljon erilaisia toimintoja, jotka esitellään pelaajalle tämän noustessa korkeammalle tasolle (). Esimerkiksi tasolla 10 pelaaja pystyy osallistumaan Liittouman ja Lauman välisiin taisteluihin taistelukentillä (engl. "Battlegrounds"). Pelaaja voi käydä läpi instanssi-luolastoja (engl. "Instance, Dungeon") tasolta 10 alkaen ja tasolla 15 pelaajalle avautuu mahdollisuus liittyä automaattisesti niihin pyrkiviin ryhmiin.


title: World of Warcraft

text: Suurin osa "World of Warcraftin" peluusta liittyy tehtävien (engl. "quest") tekemiseen, joita saa pelin NPC-hahmoilta. Tehtävästä saa usein palkinnon, joka voi olla esimerkiksi rahaa tai esineitä. Lisäksi lähes kaikista tehtävistä saa kokemuspisteitä ( tai lyhyemmin "XP"). Tehtävillä selvennetään myös pelin juonta. Suuri osa tehtävistä on niin kutsuttuja ketjutehtäviä, joissa uusi tehtävä jatkaa suoritetussa tehtävässä esitettyä tarinaa. Tehtävät saattavat olla muun muassa erilaisten esineiden ja aineiden keräilyä, paikkojen etsimistä, tietylle henkilölle puhumista, tietyssä paikassa käymistä tai tiettyjen vihollisten tappamista. Pelata voi myös yksin, mutta halutessaan pelaaja voi muodostaa ryhmän toisten pelaajien kanssa ja suorittaa tehtäviä, jotka yksin pelatessa olisivat liian haastavia. Ryhmässä pelatessaan pelaaja ottaa usein tietyn roolin asioiden onnistumiseksi. Pelissä voi perustaa myös killan, johon voi kutsua ystäviä, suunnitella oman vaakunan ja ostaa oman kiltapanki, johon killan jäsenet voivat varastoida tavaroita ja rahaa. Kiltalaiset saavat uusia kykyjä ja he voivat myös ostaa erilaisia palkintoja. Monien palkintojen ostamiseksi kiltalainen tarvitsee kuitenkin myös mainetta killalle.


title: World of Warcraft

text: Kun pelaaja kuolee, hänen hahmonsa ilmestyy haamuna lähimmälle hautuumaalle. Toiset pelaajat voivat herättää muita pelaajia henkiin, kahdella pelin hahmolla on myös mahdollisuus ylösnousuun, jolloin toinen voi antaa jollekin toiselle pelaajalle väliaikaisen ylösnousemisen kyvyn. Pelaajan kuollessa hänen käyttämänsä esineet alkavat hajota ja näin ollen vaatia korjausta, jonka tietyt NPC-hahmot voivat suorittaa rahaa vastaan. Jos hahmon ruumis on paikassa, johon ei pääse tai jos pelaajalla on jokin muu syy, on mahdollista käyttää hautuumaalla olevaa Spirit Healer -NPC-hahmoa elvyttämään hahmo.


title: World of Warcraft

text: Hahmon luonnissa pelaaja valitsee hahmoluokan (). Tässä vaiheessa hän voi vaikuttaa siihen, mitä roolia haluaa pelata. Hahmoluokkia on pelissä yksitoista, ja ne ovat kummankin puolen käytettävissä. Myös rodut () vaikuttavat hahmoluokan valintaan, sillä kaikki hahmoluokat eivät ole jokaisen rodun käytettävissä. Pelaaja voi muokata hahmoluokkansa kykyjä ja ominaisuuksia taitopisteillä (). Pelaajan tulee erikoistua tiettyyn kykypuuhun, joita jokaisella hahmoluokalla on kolme, paitsi druideilla neljä. Kykypuun valinta vaikuttaa suuresti hahmon pelattavuuteen ja siihen, minkä roolin hahmo voi tällöin ryhmässä ottaa. Nykyinen hahmojen tasokatto on 110.


title: World of Warcraft

text: Druidi () on hyvin monipuolinen hahmoluokka, sillä se voi asettua mihin tahansa pelin taistelurooleista. Druidin rooli riippuu käytössä olevasta taitopuusta. Druidin pelaaminen perustuu hahmon olomuodon vaihtamiseen tilanteen mukaan, jolloin hahmon päätehtävä muuttuu muotoa vastaavaksi. Druidi voi muuttaa ulkomuotonsa esimerkiksi fyysistä vahinkoa hyvin kestäväksi karhumuodoksi (), kovaa vahinkoa tekevään kissamuotoon (), nopeaan lentävään lintumuotoon () tai taikoja tekevään pöllömuotoon ().


title: World of Warcraft

text: Metsästäjä () on puolestaan fyysistä vauriota etäisyydeltä aiheuttamaan painottunut hahmoluokka. Metsästäjä on erikoistunut mm. jousien ja tuliaseiden käyttöön. Metsästäjä pystyy kesyttämään itselleen lemmikin pelin pedoista ja käyttämään sitä esimerkiksi sitoakseen vastustajansa lähitaisteluun. Lemmikeillä itsellään on myös erilaisia taitoja. Lisäksi metsästäjät voivat ansoittaa maastoa.


title: World of Warcraft

text: Maagi () on vauriota etäisyydeltä aiheuttamaan painottunut hahmoluokka. Maagilla on käytettävissään runsaasti loitsuja aina tulesta ja jäästä salaisiin voimiin (). Vaurioloitsuilla maagit voivat joko keskittyä vahingoittamaan yksittäistä vihollista tai jopa kaikkia tietyllä alueella olevia vihollisia. Maagi tekee pelissä suurta vauriota, mutta sen heikkous on huono kestävyys.


title: World of Warcraft

text: Paladiini () on hybridiluokka, joka voi kykypuun valinnoilla toimia parantajana, vahingon tuottajana tai vastaanottajana eli "tankkina". Raskaasti haarniskoituneina paladiinit ovat pelin sitkeähenkisimpiä hahmoja erityiskykyjensä ansiosta, joilla he voivat esim. muuttaa itsensä väliaikaisesti vahingoittumattomaksi tai loihtia erittäin voimakkaan parannustaian.


title: World of Warcraft

text: Pappi () on hahmoluokka, jolla on kaksi tehtävää, vahingon tekeminen tai parantaminen. Papilla on käytössään myös tehokkaita vihollisten hallintataikoja (, lyh. ), jotka tekevät vihollisen hetkellisesti puolustuskyvyttömäksi, esimerkiksi kontrolloimalla vihollisen mieltä.


title: World of Warcraft

text: Rosvo () voi tiirikoida lukkoja sekä varastaa esineitä tai rahaa NPC-vastustajilta. rosvon tärkein ominaisuus on hiipimiskyky (), joka on myös joidenkin taitojen edellytys. Rosvo on heikko joutuessaan hyökkäyksen kohteeksi, mutta sen hyvinä puolina pidetään piiloutumis- ja salamannopeita lähitaistelutaitoja.


title: World of Warcraft

text: Shamaani () osaa parantaa, tehdä vahinkoa lähitaistelussa ja myös tehdä kauemmas ulottuvia vahinkoloitsuja. Shamaanin tärkeimpiä taitoja ovat toteemit (). Niiden avulla shamaani voi saada itselleen tai tuoda ryhmäänsä parannusta tai manaa, parantaa lähitaisteluvoimaansa, parantaa puolustusta ja maagisia voimia ja tuoda lisää tuhovoimaa. Shamaani pystyy herättämään muita pelaajia henkiin ja ainoana pelattavana hahmoluokkana suorittamaan uudelleensyntymän käyttämällä erityistä Ankh-avainta.


title: World of Warcraft

text: Manaajavelho () on maagista pimeiden voimien vauriota etäisyydeltä aiheuttamaan painottunut hahmoluokka. Manaajavelhot ovat keskittyneet pimeisiin voimiin kuten demoneihin ja kirouksiin. Manaajavelhon erikoisuus on kyky imeä muilta hahmoilta elinvoimaa, ja he pystyvät muuntamaan omaa elinvoimaansa manaksi. Apureinaan manaajavelhot käyttävät erilaisia demoneita. Manaajavelhon aiheuttama vaurio perustuu voimakkaisiin kirouksiin, jotka aiheuttavat vastustajille vahinkoa ajan kuluessa, sekä demonien apuun.


title: World of Warcraft

text: Soturin () kykypuut keskittyvät kahteen tehtävään, vahingon aiheuttamiseen tai vahingon vastaanottamiseen. Soturi on paladiinin ja kuolonritarin ohella fyysisesti kestävin hahmoluokka, johtuen kyvystä käyttää raskasta levypanssaria. Soturit ovat kestäviä myös vahingontekoroolissa. Soturien kyvyt perustuvat raivoon, joka kasvaa taistelun edetessä.


title: World of Warcraft

text: Kuolonritari () on "" -lisäosassa ilmestynyt pelin ensimmäinen sankarihahmoluokka. Sankarihahmoluokkaan tarvitaan jo ennestään käytössä oleva hahmo, ja kuolonritariin tarvittavan hahmon kokemustason on oltava vähintään 55. Kuolonritari voi toimia samoissa rooleissa kuin soturi. Kuolonritari on fyysisesti voimakas ja on tarkoitettu käyttämään levypanssaria. Kuolonritari on lähitaistelija, mutta kykenee myös loitsimaan. Nämä ovat hyvin usein rutto- tai tautityyppisiä loitsuja. Yksi kuolonritarin kyvyistä on epäkuolleen apurin () nostattaminen.


title: World of Warcraft

text: Munkki () on "" -lisäosassa ilmestynyt hybridiluokka. Heidän taitonsa perustuvat joko aseiden kera tai ilman niitä toimiviin taistelulajeihin. Munkit ammentavat voimaa chi-energiasta. He pystyvät sekä vahingoittamaan vastustajia että puolustamaan tai parantamaan muita.


title: World of Warcraft

text: Demoninmetsästäjä () on "" -lisäosassa ilmestynyt pelin toinen sankarihahmoluokka. Demoninmestästäjään tarvittavan ennestään käytössä olevan hahmon kokemustason on oltava vähintään 98. Demoninmetstäjä tehostaa itseään lähitaistelussa demonisella tulella sekä muilla surmatuilta demoneilta viedyillä voimilla.


title: World of Warcraft

text: Pelissä on laaja kirjo niin kutsuttuja luolastoja. Näitä on kahta eri lajia: normal dungeon -luolastot on tarkoitettu 15-110-tasoisille hahmoille ja heroic dungeon -luolastot yli 70-tasoisille pelaajille. Heroic-luolastot ovat haasteellisempia suoritettavia kuin normaalit luolastot. Luolastoissa on yleensä useita voimakkaita vihollisia, jotka pudottavat kuollessaan harvinaisia esineitä. Jokainen itsenäinen pelaajien joukko saa käyttöönsä oman luolaston, jossa voi edetä haluamallaan tavalla. Usein luolastoihin liittyy myös tehtäviä, joiden palkinnot ovat huomattavasti parempia kuin tavallisten tehtävien. Myös kokemuspisteitä tulee runsaasti, sillä luolastoissa on paljon vihollisia, jotka ovat niin kutsuttuja ”elitejä”. Nämä ovat huomattavasti normaaleja vihollisia voimakkaampia ja lisäksi niillä on usein enemmän terveyttä (engl. health), minkä myötä niiden kaataminen yksin on vaikeaa. Instanssiryhmä (engl. "instance group") koostuu normaalisti viidestä pelaajasta ja kolmesta eri roolista. Rooleja ovat DPS (mikä tahansa hahmoluokka), healer (pappi, druidi, munkki, paladiini tai shamaani) ja tank (paladiini, druidi, munkki, soturi tai kuolonritari). DPS:llä eli vahinkoa ajan mittaa (engl. "damage per second") tekevällä roolilla tarkoitetaan vihollisia vahingoittavaa pelaajaa. Healer tarkoittaa parantajaa, joka voi kyvyillään suojella ja parantaa ryhmän jäseniä. Tank-roolin pelaajan työnä on kerätä vihollisten iskut itseensä. Viiden pelaajan ryhmissä on tavanomaisesti kolme DPS-pelaajaa, yksi parantaja ja yksi tankki.


title: World of Warcraft

text: Taistelukentät () ovat Lauman ja Liittouman PvP-taistelupaikkoja (engl. "Player versus Player", pelaaja pelaajaa vastaan). Taistelukentät ovat suosittuja paikkoja honor-pisteiden keräämiseen. Taistelukentillä myös kerätään erilaisille ryhmille ja liittoutumille mainetta, joka oikeuttaa ostamaan erilaisia tavaroita näiden ryhmien kauppiailta. Moniin taistelukenttiin liittyy taistelun aikana suoritettavia tehtäviä, joista saa yleensä pieniä määriä mainetta kyseiselle taholle.


title: World of Warcraft

text: Jokaiselle vuoden päivälle on oma päivittäinen taistelu (Daily-BG), jonka suorittamalla pelaajat saavat ylimääräisiä kunnia- ja areenapisteitä. Lisäksi jokaiselle kuukauden viikonlopulle (Call to Arms) on määrätty erityinen taistelukenttä, jolla taistelemisesta saa ylimääräisiä honor-pisteitä.


title: World of Warcraft

text: "World of Warcraftissa" jokainen hahmo voi ottaa kaksi ensisijaista ammattia (), ja kaikki toissijaiset ammatit (). Ensisijaiset ammatit liittyvät joko materiaalien keräämiseen tai tavaroiden luomiseen. Ensisijaisia ammatteja ovat yrttien kerääminen (), malmien louhinta (), nylkeminen (), alkemia (), sepäntaito (), lumoaminen (), konetekniikka (), kaivertaminen (), jalokivityöt (), nahkatyöt () ja räätälintyöt (). Toissijaiset ammatit ovat arkeologia (), ruoanlaitto (), ensiapu () ja kalastus ().


title: World of Warcraft

text: "World of Warcraftissa" jokaisella rodulla on oma historiantäyteinen kotikaupunkinsa. Näitä kaupunkeja on kaksitoista, joista yksi on lähes hylätty ja toinen rakennettu uudeksi pääkaupungiksi aiemman tuhouduttua. Worgenien Gilneas City on suurimmalta osin hylätty sotien jäljiltä Epäkuolleiden takia, ja hiisien alkuperäinen kaupunki Undermine hautautui laavaan. Jokaisessa pääkaupungissa on huutokauppa, joka on yhteydessä muihin huutokauppoihin. Kotikaupunkien lisäksi huutokauppa on Gadgetzan-, Booty Bay- ja Everlook-kaupungeissa, jotka ovat molempien osapuolien käytössä (nämä eivät kuitenkaan ole yhteydessä osapuolten omiin huutokauppoihin, vaan ovat niin sanottuja neutraaleja huutokauppoja). Pelissä on myös kaksi suurta neutraalia kaupunkia: Outlandissa () sijaitseva Shattrath ja Dalaran, jossa sijaitsi alun perin Northrendissa ja myöhemmin Broken Islesilla (). Niissä vallitsee rauha () Lauman ja Liittouman välillä. Taisteleminen näissä kaupungeissa on pääosin estetty, tosin Dalaranin viemäriverkostossa on areena, jossa taisteleminen on kuitenkin mahdollista.


title: World of Warcraft

text:
"World of Warcraft" sai hyvän vastaanoton maailmanlaajuisesti julkaisunsa aikaan. Peliä kohtaan oli suuret ennakko-odotukset ennen julkaisua. Vaikka peli seuraa samanlaista mallia ja käyttää samanlaisia konsepteja kuin monet muut roolipelit, niin pelin tapa vähentää katkoja ja odotusta oli pelaajien mieleen. Hyvä esimerkki on pelaajan kuolema: joissain MMORPG-peleissä pelaaja saa suuren rangaistuksen hahmon kuolemasta, kun taas "World of Warcraft"issä hahmo toipuu nopeasti ja pystyy jatkamaan pelaamista nopeasti. Taistelu oli toinen osa-alue, josta odottelua ja taukoja oli vähennetty. Arvostelijoiden mielestä nämä muutokset tekivät pelin miellyttäväksi niille, jotka halusivat pelata vain vähän aikaa kerrallaan, mutta silti saada hyvän pelikokemuksen. Myös nopea kokemuspisteiden kerääminen sai kriitikoiden keskuudessa kiitosta.
"World of Warcraftista" on julkaistu myös erilaisia oppaita, esimerkiksi "World of Warcraft Atlas", "World of Warcraft Bestiary", Bradygamesin julkaisema yli 400-sivuinen opas "World of Warcraft: Official Strategy Guide" ja myös toinen lähes yhtä pitkä opas "The Burning Crusade: Official Strategy Guide" lisäosan maailmasta. Pelistä tehtyihin lisätuotteisiin lukeutuvat laaja lautapeli "World of Warcraft: The Board Game" sekä keräilykorttipeli "".


title: World of Warcraft

text: "World of Warcraftista" on tehty myös 25-osainen sarjakuva, joka on julkaistu Suomessa 12 lehteen tiivistettynä. Sarjakuvan tarinan ensimmäinen puolisko kertoo Myrskytuulen kuninkaan, Varian Wrynnin, paluusta ja toinen puolisko kertoo Med'anista, Garona Puoliörkin ja Medivhin pojasta.


title: World of Warcraft

text:
Wowhead on "World of Warcraftia" koskeva tietokanta. Sivusto aloitti toimintansa pelkkänä taitolaskurina.
Tietokanta päivittyy pelaajien pelimaailmassa tekemien toimien perusteella. Tieto välittyy sivuston tietokantaan automaattisesti tietokoneohjelman kautta. Wowhead toimi betatestaus vaiheessa 4. huhtikuuta - 25. kesäkuuta 2006.


title: World of Warcraft

text: "World of Warcraftia" käsiteltiin "South Park" -animaatiosarjan 10. tuotantokauden kahdeksannessa osassa "Make Love, Not Warcraft", joka toteutettiin yhteistyössä Blizzardin kanssa. Jakso voitti Emmy-palkinnon parhaana alle tunnin pituisena animaatiosarjan jaksona vuonna 2007, ja sen mukaan on nimetty pelissä esiintyvä samanniminen saavutus ().


title: Schröder

text: Schröder tai Schroeder on saksankielinen sukunimi, joka on muun muassa seuraavilla henkilöillä:


title: Tuira

text: Tuira on yksi Oulun suurimpia kaupunginosia, sen asukasluku on noin 7 000. Oulun kaupunkiin Tuira on liitetty vuonna 1886, jota ennen se oli osa Oulun maalaiskuntaa.


title: Tuira

text: Tuiran väkiluku alkoi kasvaa, kun Tuiran sillat valmistuivat 1869. Rautasillan rakentaminen 1886 kasvatti entisestään varsinkin kaupunginosan itäisimmän alueen, Alalaanilan, väkilukua. Vielä 1900-luvun alussa Tuira oli puutalovaltaista aluetta, mutta 1950–70-luvuilla vanhat rakennukset purettiin, ja Tuiraan rakennettiin korkeita asuinkerrostalotorneja. Tuira on lähinnä esikaupunkialuetta keskustan vastaisella Oulujoen pohjoisrannalla. Viime vuosina Tuiraa on kehitetty huomattavasti ja rakennuksia on kunnostettu.


title: Tuira

text: Tuira on esikaupunkialueena melko väljästi ja lähiömäisesti rakennettu. Lähiömäisestä ilmeestään huolimatta alue on suosittua juuri sen vuoksi, että kaupungin keskustaa ja Tuiraa erottavat vain Oulujoen ylittävät sillat. Tuiran palvelutaso on erittäin hyvä.


title: Tuira

text: Tyypillisintä Tuiraa edustavat korkeat 10-kerroksiset pistetalot ja kaksiportaiset lamellitalot. Aluetta suunniteltaessa otettiin vaikutteita ulkomailta, jolloin alueesta muodostui nimenomaan lähiömäinen sen vuoksi, että rakennukset sijoittuivat maaston muotojen mukaan, ja niiden väliin jäi laajoja pysäköintialueita. Tuiran keskeisin katu on Merikoskenkatu, jonka kautta kulkee huomattava määrä keskustasta pohjoiseen suuntautuvasta joukkoliikenteestä. Merikoskenkatu jakaa Tuiran Itä- ja Länsi-Tuiraan, ja kadun varrelle 1960-luvulla rakennetut kerrostalot rajaavat kadun muurimaiseksi liikenteen pullonkaulaksi.


title: Tuira

text: Tuiralla oli Oulussa levottoman alueen maine, mutta kaupunginosa on muuttunut osin rauhalliseksi ja arvostetuksi asuinalueeksi.


title: Tuira

text: Tuiran Merikoskenkatu on eräs Oulun tärkeimmistä liikenneväylistä. Sen ja Tuiran siltojen kautta kulkee valtaosa keskustasta pohjoiseen suuntautuvasta julkisesta liikenteestä. Suuri osa Oulun joukkoliikenteen linja-autovuoroista ajetaan Tuiran kautta.


title: Tuira

text: Tuiran keskuksen pohjoispuolella risteävät keskustasta Kaijonharjun suuralueelle johtava pääväylä Kemintie sekä Toppilasta valtatielle 20 ja edelleen nelostielle johtava Bertel Jungin tie. Molemmat väylät ovat nelikaistaisia ja ruuhka-aikoina kuormitettuja.Tuiran koulu on vuonna 1900 rakennettu koulu. Tuiran koulussa on noin 200 oppilasta ja 12 opettajaa (2018). Saksalaiset käyttivät koulua toisen maailmansodan aikana. Tuiran koulua kunnostettiin vuonna 2003.


title: Tuira

text: Oululainen punk metal -yhtye Tuiran Miliisi on saanut nimensä Tuiran kaupunginosan mukaan.


title: Paladiini

text: Paladiini on alun perin Kaarle Suuren 12 hovimiehen ja sittemmin yleisesti ritareiden nimitys keskiaikaisessa ritariromantiikassa, joissa säihkyvähaarniskainen sankariritari korjaa vääryydet ja puolustaa heikkoja. Sana paladiini tulee latinan sanasta "palatinus" (palatsiin liitetty).


title: Paladiini

text: Paladiini on nykyisin useissa roolipeleissä käytetty termi tai hahmoluokka (esimerkiksi World of Warcraft ja Diablo II), jolla tarkoitetaan yleensä uljasta ja jaloa ritaria tai temppeliherraa. Kyseisissä fantasiamaailmoissa paladiineilla saattaa myös olla uskonnolleen omistautumisen kautta saatuja yliluonnollisia voimia.


title: Paladiini

text: Alkuperäiset 12 paladiinia mainitaan Rolandin laulussa:


title: Koskikeskus

text: Koskikeskus on noin 600 asukkaan kaupunginosa Oulussa. Se sijaitsee Oulujoen suistossa sijaitsevilla saarilla. Asemakaava on Alvar Aallon suunnittelema.


title: Koskikeskus

text: Toivoniemi on keinotekoinen saari jokisuistossa Tuiran eteläpuolella. Tämä alun perin Oulujokeen työntyvä niemeke muuttui saareksi Merikosken voimalaitoksen "Alakanavan" kaivutöiden yhteydessä 1948.


title: Koskikeskus

text: Toivoniemen yleissuunnitelman teki Alvar Aalto vuosina 1943 ja 1944, kaavasuunnitelman taas Niilo Mattila vuonna 1954. Rakennukset ovat useiden eri arkkitehtien vuosina 1954–1958 suunnittelemia.


title: Koskikeskus

text: Domus Botnica, Oulun vanhin varsinainen opiskelija-asuntola, rakennettiin Toivoniemeen vuosina 1957–1958. Osa rakennuksen rahoituksesta kerättiin myymällä Outokumpu– ja Otanmäki Oy:n lahjoittamia pieniä malminlohkareita, joihin oli merkitty tunnus: "Kipinästä tuli syttyy, lohkareesta yliopisto". Keräyksen järjesti Oulun korkeakouluseura.


title: Koskikeskus

text: Asumattoman Linnansaaren tunnusmerkkinä on Oulun linnan raunioille vuonna 1875 rakennettu entinen Oulun merikoulun tähtitorni. Se on toiminut kesäkahvilana vuodesta 1912 alkaen.


title: Koskikeskus

text: Linnansaaressa sijaitsi Oulun kaupungin huomattavin yleinen sauna, joka avattiin vuonna 1884. Vanha saunarakennus purettiin 1951, kun saari rakennettiin puistoksi.


title: Koskikeskus

text: Raatinsaari eli "Raatti" sijaitsee jokisuistossa Toivoniemen ja Pikisaaren välisellä alueella. Alueesta käytetään yleisesti nimitystä Raatti. Saari on muodostunut jokisuistoon eroosion muovaamana. Raatissa sijaitsevat Raatin urheilukeskus, uimahalli, pienvenesatama sekä Oulun NMKY:n omistama Raatin nuorisotalo.


title: Koskikeskus

text: Raatin nuorisotalon puuosa on rakennettu ravintolaksi vuonna 1874. Talon kivinen uudisosa on rakennettu vuonna 1934 Suojeluskunnan taloksi. Puuosan suunnitteli arkkitehti Wolmar Westling. Hän on suunnittelut myös Linnasaaren tähtitornin. Kivirakennuksen suunnittelija on arkkitehti O. Stenström.


title: Koskikeskus

text: Raatin saaressa on ollut myös vankileiri vuoden 1918 tapahtumissa vangituille punaisille. Leirillä oli enimmillään noin 900 vankia. Raatin vankileirin kuolleisuus oli Vaasan vankileirin jälkeen suhteellisesti toiseksi pienin koko maassa. Paikalla on kuvanveistäjä Jouko Toiviaisen veistämä muistomerkki vuodelta 1988.


title: Koskikeskus

text: Kuusisaari on tiettävästi ollut aina asumaton, mutta siellä on ollut muita rakennuksia 1700-luvulta lähtien. Saaren länsiosassa toimi 1900-luvun alkuun asti pikiruukki. Maankohomaisen vuoksi Kuusisaari on kasvanut lähelle Raatinsaarta, josta sen erottaa vain kapea Kissakoskenuoma.


title: Koskikeskus

text: Kuusisaareen avattiin tanssipaviljonki kesällä 1956. Myöhemmin tanssien järjestäminen siirtyi muualle, ja huonokuntoinen paviljonki purettiin elokuussa 2016. Vuosina 2016–2017 Kuusisaari kunnostettiin tapahtumapuistoksi.


title: Koskikeskus

text: Vuosina 1973–1991 saaressa järjestettiin musiikkifestivaali Kuusrock. Nykyisin Kuusisaari on tunnettu jokavuotisesta Qstock-tapahtumastaan. Kuusisaaressa vierailee lisäksi Suomen Tivoli joka vuosi. Raatinsaaren tavoin Kuusisaari on syntynyt eroosion muovaamana.


title: Niinistö

text: Niinistö voi tarkoittaa seuraavia:


title: Linus

text: Linus on miehen etunimi. Nimi johtuu pellavaa tarkoittavasta kreikan kielen sanasta "linon".


title: Linus

text: Suomessa nimi Linus on huhtikuun 2018 loppuun mennessä annettu noin 1450 henkilölle, joista suurin osa on syntynyt vuoden 1980 jälkeen.


title: Linus

text: Linuksen nimipäivä on suomenruotsalaisen almanakan mukaan 3. toukokuuta.


title: Torvalds

text: Torvalds voi tarkoittaa seuraavia:


title: Faradayn häkki

text: Faradayn häkki on sähköä johtavasta materiaalista valmistettu häkki tai muu yhtenäinen kuori, jota staattinen sähkökenttä, audio- tai radiotaajuinen sähkömagneettinen säteily eivät läpäise. Toisin sanoen Faradayn häkin sisäpuolella oleva sähkömagneettisen kentän lähde ei vaikuta häkin ulkopuolella, ja sähkömagneettinen kenttä ei pääse häkin ulkopuolelta sen sisäpuolelle.


title: Faradayn häkki

text:
Faradayn häkki on nimetty fyysikko Michael Faradayn mukaan. Hän rakensi vuonna 1836 ensimmäisen Faradayn häkin.
Faradayn häkki perustuu Gaussin lakiin ja sähköä johtaviin materiaaleihin. Faradayn häkin joutuessa ulkoiseen sähkökenttään, sen pinnalla olevat liikkumiskykyiset varaukset, kuten vapaat elektronit, siirtyvät sähkökentän mukana. Tämä tuottaa häkin pintaan varausjakauman siten, että positiivinen ja negatiivinen varausosuus keskittyvät häkin eri puolille. Huomaa, että negatiiviset varaukset kulkevat ulkoisessa sähkökentässä sitä vastaan ja positiiviset varaukset sen suuntaan. Positiivisten ja negatiivisten varausten keskittymät luovat oman sähkökenttänsä, joka eliminoi ulkoisen sähkökentän vaikutuksen häkin sisäpuolella.


title: Faradayn häkki

text: Häkin vaikutus sähkömagneettiseen säteilyyn riippuu säteilyn aallonpituudesta ja verkon aukkojen läpimitasta. Esimerkiksi mikroaaltouunin säteily, jonka aaltopituus on 12 senttimetriä, ei läpäise mikroaaltouunin oven tiheää metalliverkkoa, mutta valon näkyvät aallonpituudet (350–700 nm) läpäisevät. Samoin atomirakenteeseen verrattuna lyhytaaltoinen röntgen- ja gammasäteily kykenevät tunkeutumaan yhtenäisenkin metallikalvon läpi.


title: Faradayn häkki

text: Monissa sähkölaitteissa, varsinkin radiolaitteissa, on osia, jotka eivät saa lähettää tai vastaanottaa sähkömagneettista säteilyä. Siksi sellaiset osat tyypillisesti suojataan metallikotelolla tai metallin säästämiseksi metalliverkkokotelolla. Tällaisia metallikoteloita voi olla laitteen sisällä useita. Myös koko laite voi olla metallikotelossa juuri häiriöeristyksen takia. Muovikotelostakin voidaan tehdä Faradayn häkki päällystämällä muovi, tavallisesti sisäpinnalta, metallikalvolla. Myös sähkökitaroissa voidaan käyttää eräänlaista Faradayn häkkiä vuoraamalla kitaran sisäosien puupinnat kupariteipillä tai maalamalla ne sähköä johtavalla maalilla.


title: Faradayn häkki

text: Ydinräjähdysten EMP rikkoo elektronisia laitteita. Siksi sotilaalliset laitteet lähes aina ja yhteiskunnalle välttämättömät muutkin laitteet rakennetaan EMP-suojattuun tilaan, joka käytännössä on tiheäsilmäisellä metalliverkolla ympäröity huone, Faradayn häkki.


title: Faradayn häkki

text: Lääketieteessä käytetään paljon tutkimuslaitteita, kuten EEG, joiden suuren sähkömagneettisen herkkyyden takia ne on rakennettava huoneeseen, joka on rakennettu Faradayn häkiksi.


title: Faradayn häkki

text: Myös esimerkiksi mikroaaltouunin ovessa oleva verkko yhdistettynä laitteen metallikuoreen estää mikroaaltojen pääsyn uunin ulkopuolelle.


title: Faradayn häkki

text: Joskus Faradayn häkin määritelmää venytetään mielipideasiaksi, kuten ukkossuojauksessa tai auton korin osalta, mutta oikeita Faradayn häkkejä ne eivät ole puutteellisen taajuuskaistansa vuoksi. Lisäksi kaiken suojattavan pitäisi olla irti itse häkin metallista.


title: Faradayn häkki

text: Faradayn häkin rakenteelliset vaatimukset tärkeissä kohteissa ovat hyvin suuret.


title: Lincoln

text: Lincoln tarkoittaa seuraavia asioita:


title: Onnela (Kajaani)

text: Onnela on asuinalue Kajaaninjoen lähellä keskustaa. Se syntyi vuoden 2001 asuntomessujen yhteydessä entisen leirintäalueen paikalle. Onnelasta löytyvät mm. Kajaanin Avantouimareiden kylmäkaraisukeskus, Onnela-koti ja Kesäniemen uimaranta.


title: Onnela (Kajaani)

text: Onnelassa asuu 373 henkilöä.


title: Ryti

text: Ryti tarkoittaa seuraavia:


title: Fagerholm

text: Fagerholm on seuraavien tunnettujen suomalaisten sukunimi:Fagerholmiin liittyvät myös seuraavat:


title: Luettelo Jamaikan kaupungeista

text: Tämä on luettelo Jamaikalla sijaitsevista kaupungeista.


title: Ensiferum

text: Ensiferum on suomalainen metalliyhtye, jonka musiikissa ja sanoituksissa on vaikutteita viikinkimetallista, folk metalista, melodisesta death metalista, heavy metalista ja Kalevalasta.


title: Ensiferum

text: Ensiferum sai alkunsa kitaristi Markus Toivosen ideasta vuonna 1995. Kypsyteltyään ideaa mielessään hän pyysi Kimmo Miettistä rumpaliksi ja Sauli Savolaista basistiksi.


title: Ensiferum

text: Vuonna 1996 yhtye otti Ensiferum-nimen käyttöönsä. Latinankielinen nimi tarkoittaa ”miekankantajaa”. Samana vuonna yhtyeeseen liittyi kitaristi-laulaja Jari Mäenpää, joka toi mukanaan hienon soittotaidon ja uusia musiikillisia ideoita. He pitivät myös ensimmäisen konserttinsa vuonna 1996 Pasilan nuorisotalolla.


title: Ensiferum

text: Muut jäsenet hioivat soittotaitojaan Jari Mäenpään suorittaessa asevelvollisuuttaan vuonna 1997. Hänen päästyään armeijasta yhtye alkoi työstää ensimmäistä demoaan. Demo äänitettiin Kivi-Studiolla lokakuussa ja se sisälsi kappaleet ”Frost”, ”Old Man (Väinämöinen)” ja ”Knighthood”.


title: Ensiferum

text: Vuonna 1998 Ensiferumin oli pidettävä taukoa Kimmo Miettisen liityttyä Arthemesia-yhtyeeseen ja Sauli Savolaisen keskityttyä työhönsä ja koulunkäyntiin. Oliver Fokinista tuli Ensiferumin uusi rumpali. Kimmo Miettisen pikkuveli, Jukka-Pekka ”Jukkis” Miettinen, liittyi yhtyeen basistiksi ollessaan vain 14-vuotias.


title: Ensiferum

text: Vuoden 1999 tammikuussa äänitettiin uusi demo MD-studiolla. Se sisälsi kappaleet ”The Dreamer’s Prelude”, ”Little Dreamer (Väinämöinen II)”, ”Warrior’s Quest” ja ”White Storm”. Kolmannen ja viimeisen demonsa he äänittivät Janne Joutsenniemen (Suburban Tribe) avulla saman vuoden lokakuussa, jälleen MD-studiolla. Joutsenniemi äänitti ja miksasi kappaleet. Demo sisälsi kappaleet ”Intro”, ”Hero In A Dream”, ”Eternal Wait”, ”Battle Song” ja ”Guardians Of Fate”. Kappaleessa ”Eternal Wait” kuultiin myös Johanna Vakkurin ääntä. Demo oli varustettu uudella Tuomas Tahvanaisen suunnittelemalla logolla.


title: Ensiferum

text: Spinefarm Records sai demon käsiinsä vuonna 2000 ja teki yhtyeen kanssa levytyssopimuksen. Yhtyeen nimeä kantava debyyttialbumi "Ensiferum" äänitettiin lokakuussa Sundi Coop -studiossa Savonlinnassa. Kesäkuussa 2001 julkaistulla levyllä vierailivat muun muassa Finntrollissa ja Moonsorrowssa soittava Henri ”Trollhorn” Sorvali (kosketinsoittimet), Johanna Vakkuri (laulu) ja Marita Toivonen (kantele). Meiju Enho liittyi yhtyeen vakituiseksi kosketinsoittajaksi hieman ennen levyn julkaisua.


title: Ensiferum

text: Kesällä 2003 Ensiferum matkasi Kööpenhaminan Sweet Silence -studiolle äänittääkseen toisen levynsä "Iron". Äänitysten jälkeen Jari Mäenpää päätti erota yhtyeestä ja perustaa oman yhtyeen nimeltä Wintersun. Ensiferumin uudeksi vokalistiksi liittyi Petri Lindroos Norther-yhtyeestä. Lindroosin ääni eroaa Mäenpään äänestä varsin paljon ja jakaa tämän takia vahvasti mielipiteitä yhtyeen fanien keskuudessa.


title: Ensiferum

text: Yhtye aloitti marraskuun 1. päivänä kolmannen albuminsa äänittämisen. 23. maaliskuuta 2007 julkaistun levyn nimeksi tuli "Victory Songs". Levyltä julkaistiin etukäteen single ”One More Magic Potion”. Lisäksi albumin kappaleesta ”Ahti” julkaistiin musiikkivideo.


title: Ensiferum

text: Kosketinsoittaja Meiju Enho erosi yhtyeestä syyskuussa 2007. Meiju ehti soittaa yhtyeessä lähes kuusi vuotta. Keikoillakin Enhon korvannut Emmi Silvennoinen, tunnettu myös metalliyhtyeestä Exsecratus, liittyi yhtyeeseen myös vakituiseksi jäseneksi 2009.


title: Ensiferum

text: Kesällä 2009 Ensiferum levytti uutta, neljättä pitkäsoittoaan, joka julkaistiin 16. syyskuuta 2009. Levyn nimi on "From Afar". Sen nimikkokappaleesta ja myöhemmin myös ”Twilight Tavernista” julkaistiin musiikkivideot.


title: Ensiferum

text: Elokuussa 2012 yhtye julkaisi viidennen pitkäsoittonsa, "Unsung Heroesin", jonka kappaleesta "In My Sword I Trust" on julkaistu musiikkivideo.


title: Ensiferum

text:
Vuonna 2015 ilmestyi yhtyeen kuudes studioalbumi One Man Army. Seuraavana vuonna Emmi Silvennoinen erosi yhtyeestä ja hänen tilalleen tuli jo viimeisillä Ensiferumin levyillä vieraillut hanuristi Netta Skog. Joulukuussa 2017 yhtye ilmoitti että Netta Skog ei ole enää jatkossa mukana yhtyeen kokoonpanossa.
Studioalbumit


title: Ensiferum

text: EP:t


title: Ensiferum

text: Kokoelma-albumit


title: Ensiferum

text: Singlet


title: Ensiferum

text: Demot


title: Ensiferum

text: DVD:t


title: Harmaakuvemyyrä

text: Harmaakuvemyyrä ("Myodes rufocanus", entinen nimi "Clethrionomys rufocanus") on pohjoinen yleinen myyrälaji. Se esiintyy hyvin erilaisissa biotoopeissa soiden laitamilta ja lehdoista tunturien kivilouhikkoihin. Kannan suuruudessa on huomattava, 4–5 vuoden mittainen sykli.


title: Harmaakuvemyyrä

text: Suomessa laji on rauhoitettu.


title: Harmaakuvemyyrä

text: Harmaakuvemyyrän levinneisyysalue ulottuu Fennoskandian pohjoisosista Venäjälle Siperian poikki ja sieltä edelleen Kamtšatkalle ja Sahalinille sekä Japaniin, Mongoliaan, Kiinaan ja Koreaan asti.


title: Harmaakuvemyyrä

text: Suomessa harmaakuvemyyrän yhtenäisen levinneisyyden eteläraja kulkee Perämeren pohjukasta Kuusamoon.


title: Harmaakuvemyyrä

text: Harmaakuvemyyrän ruumiin pituus on 6,5–13,5 senttiä, häntä 2–4 senttiä ja paino 10–60 g. Sen selän väritys on punaruskea, kyljet hopeanharmaat ja vatsa vaaleanharmaa.


title: Harmaakuvemyyrä

text: Harmaakuvemyyrä on aktiivisimmillaan hämärän aikaan, mutta liikkuu kaikkina vuorokauden aikoina. Se tekee aluskasvillisuuden joukkoon käytäviä ja kiipeilee vähemmän kuin muut sukunsa edustajat, metsämyyrä ja punamyyrä. Harmaakuvemyyrä on myös hyvä uimari.


title: Harmaakuvemyyrä

text: Harmaakuvemyyrän poikueessa on yleensä 4–7 poikasta. Kantoaika kestää 18–19 päivää, ja nuoret yksilöt ovat sukukypsiä jo 30–60 päivän ikäisinä. Lisääntymiskausi vaihtelee asuinalueen eri osissa. Kevään ensimmäiset poikaset voivat lisääntyä suotuisissa oloissa jo samana kesänä, mutta jos myyriä on tiheässä, sukukypsäksi varttuminen viivästyy.


title: Harmaakuvemyyrä

text: Pesänsä harmaakuvemyyrä tekee sammalmättääseen, maan- tai kivenkoloon tai varvikkoon. Valtaosa harmaakuvemyyristä jää alle vuoden ikäisiksi, vanhimmat elävät 2-vuotiaaksi.


title: Harmaakuvemyyrä

text: Harmaakuvemyyrä on pääasiassa kasvinsyöjä. Se suosii vihreitä kasvinosia, kukintoja, marjoja, siemeniä ja puiden ja pensaiden kuorta. Japanissa ne syövät talvella bamburuokoa. Suomessa erityisesti mustikka on harmaakuvemyyrän keskeinen ravinnonlähde. Harmaakuvemyyrä ei juuri välitä jäkälistä.


title: Luettelo Japanin kaupungeista

text: Tämä on luettelo Japanissa sijaitsevista kaupungeista.


title: Taideyliopiston Teatterikorkeakoulu

text: Taideyliopiston Teatterikorkeakoulu (TeaK; , ) on yksi Taideyliopiston akatemioista, joka edustaa teatteri- ja tanssialaa. Se on Suomen suurin teatteri- ja tanssialan oppilaitos. Teatterikorkeakoulun lisäksi Suomessa näyttelijän tutkintoon voi valmistua vain Tampereen Nätystä.


title: Taideyliopiston Teatterikorkeakoulu

text: Syyskuussa 2014 TeaK:ssa oli 349 opiskelijaa, joista 315 suoritti perustutkintoa (teatteri-/tanssitaiteen kandidaatti/maisteri) ja 34 jatkotutkintoa (teatteri-/tanssitaiteen lisensiaatti/tohtori).


title: Taideyliopiston Teatterikorkeakoulu

text: Teatterikorkeakoulun dekaanina toimii Maarit Ruikka ja varadekaaneina professorit Leena Rouhiainen ja Ari Tenhula.


title: Taideyliopiston Teatterikorkeakoulu

text: Teatterikorkeakoulusta voi valmistua "teatteritaiteen" tai "tanssitaiteen kandidaatiksi", "maisteriksi", "lisensiaatiksi" ja "tohtoriksi" näyttelijäntyöstä suomeksi ja ruotsiksi, ohjauksesta, dramaturgiasta, tanssitaiteesta (tanssija ja koreografi), valo- ja äänisuunnittelusta sekä teatteri- ja tanssipedagogiikasta. Korkeakoulu vastaa myös alan täydennyskoulutuksesta.


title: Taideyliopiston Teatterikorkeakoulu

text: Lukuvuoden aikana TeaKissa on noin 40 ensi-iltaa. Esitykset ovat julkisia.


title: Taideyliopiston Teatterikorkeakoulu

text: Suomenkielisiä näyttelijöitä koulutettiin vuosina 1904–1940 Suomen Kansallisteatterin oppilaskoulussa ja yksityisessä Suomen Näyttämöopistossa. Suomen Teatterikoulu perustettiin 1943. Sen korkeakouluosastolla alkoi ohjaaja- ja dramaturgikoulutus vuonna 1962.


title: Taideyliopiston Teatterikorkeakoulu

text: Ruotsinkielisten näyttelijöiden koulutus aloitettiin huomattavasti suomenkielistä koulutusta aikaisemmin. Vuosina 1866–1868 opetus tapahtui Suomen ensimmäisessä teatterikoulussa Nya Teaternin yhteydessä. Vuonna 1908 perustettiin Svenska Teaternin yhteyteen Svenska Teaterns elevskolan, joka myöhemmin muutti nimensä Svenska Teaterskolan i Helsingforsiksi palvelemaan entistä enemmän koko suomenruotsalaista teatterikenttää.


title: Taideyliopiston Teatterikorkeakoulu

text: Nykyinen kaksikielinen Teatterikorkeakoulu syntyi lopulta vuonna 1979, kun Suomen Teatterikoulu ja Svenska Teaterskolan yhdistyivät. Sen yhteyteen liitettiin myös vuonna 1956 perustettu Teatterialan keskuskirjasto, jonka nimi vaihdettiin vuonna 1992 muotoon Teatteri- ja tanssialan keskuskirjasto ja vuonna 2001 nykyiseen muotoonsa Teatterikorkeakoulun kirjasto.


title: Taideyliopiston Teatterikorkeakoulu

text: Teatterikorkeakoulun opetus- ja tutkimustarjonta on laajentunut perinteisten näyttelijä-, ohjaaja- ja dramaturgikoulutusten lisäksi tanssialaan (1983), valo- ja äänisuunnitteluun (1986) ja esitystaiteeseen ja -teoriaan (2001). Tanssitaiteen laitoksella alkanut tanssinopettajakoulutus siirtyi vuonna 1997 omaksi tanssi- ja teatteripedagogiikan laitokseksi, jossa alkoi myös erillinen teatteri-ilmaisun opettajan (myöh. teatteriopettajan) koulutusohjelma.


title: Taideyliopiston Teatterikorkeakoulu

text: Teatterikorkeakoulu liittyi Kuvataideakatemian ja Sibelius-Akatemian kanssa osaksi uutta Taideyliopistoa vuoden 2013 alusta. Tällöin yliopistosta tuli yliopiston akatemia ja nimeksi tuli Taideyliopiston Teatterikorkeakoulu. Johtajan titteli vaihtui rehtorista dekaaniksi.Taideyliopistossa ja sen akatemioissa opiskelijoita edustaa ja heidän etujaan valvoo ylioppilaskunta. Kaikki Teatterikorkeakoulun perustutkinto-opiskelijat kuuluvat Taideyliopiston ylioppilaskuntaan, joka muodostui Teatterikorkeakoulun ylioppilaskunnan yhdistyessä Kuvataideakatemian ja Sibelius-Akatemian ylioppilaskuntien kanssa 1. tammikuuta 2013.


title: Taideyliopiston Teatterikorkeakoulu

text: Teatterikorkeakoulun alumneiksi kutsutaan henkilöitä, jotka ovat suorittaneet Teatterikorkeakoulussa tai sitä edeltävissä oppilaitoksissa teatteri- ja tanssialan tai siihen rinnastettavan tutkinnon. He voivat liittyä Teatterikorkeakoulun alumniyhdistykseen, jonka tehtävänä on toimia muun muassa alumnien välisenä yhdyssiteenä. Yhdistykseen voivat kuulua myös Teatterikorkeakoulun ja sen edeltäjien nykyiseen tai entiseen henkilökuntaan kuuluneet.


title: Taideyliopiston Teatterikorkeakoulu

text: Alumniyhdistys on nimennyt vuodesta 2011 vuosittain jonkin taiteilijan, pedagogin tai muussa teatterityössä huomionarvoisella tavalla ansioituneen henkilön Vuoden alumniksi. Ensimmäinen Vuoden alumni oli Seela Sella (2011). Vuonna 2012 Vuoden alumneiksi valittiin Pauliina Feodoroff ja Milja Sarkola. Vuonna 2013 Vuoden alumneiksi valittiin Hanna Kirjavainen ja Miko Jaakkola.


title: Taideyliopiston Teatterikorkeakoulu

text: Teatterikorkeakoulussa voi suorittaa perustutkintoina alemman ja/tai ylemmän korkeakoulututkinnon sekä näiden jälkeen suoritettavia jatkotutkintoja.


title: Taideyliopiston Teatterikorkeakoulu

text: Teatterikorkeakoulussa suoritettava alempi korkeakoulututkinto on joko tanssitaiteen tai teatteritaiteen kandidaatin tutkinto. Se on laajuudeltaan 180 opintopistettä, ja sen ohjeellinen suoritusaika on kolme vuotta täysipainoisesti opiskeltuna.


title: Taideyliopiston Teatterikorkeakoulu

text: Tanssitaiteen/maisterin tutkinto suoritetaan vastaavan kandidaatin tutkinnon tai muun vastaavan tutkinnon (esimerkiksi ammattikorkeakoulussa tai ulkomailla suoritetun tutkinnon) pohjalta. Tutkinto on laajuudeltaan 120 opintopistettä, ja sen suorittaminen kestää kaksi vuotta täysipainoisesti opiskeltuna.


title: Taideyliopiston Teatterikorkeakoulu

text: Maisterin tutkinnon suorittamisen jälkeen on mahdollista jatkaa jatkotutkintoihin, joko lisensiaatintutkintoon tai suoraan tohtorintutkintoon. Tanssitaiteen/teatteritaiteen lisensiaatin tutkinto on laajuudeltaan 120 opintopistettä, mikä vastaa kahden vuoden täysipäiväisiä opintoja. Tanssitaiteen/teatteritaiteen tohtorin tutkinto on laajuudeltaan 240 opintopistettä, mikä vastaa neljän vuoden opintoja.Teatterikorkeakoulun nykyiset tilat sijaitsevat Helsingin Sörnäisissä kahdessa rakennuksessa: "TeaK-Kookoksessa" (Haapaniemenkatu 6) ja "Teak-Vässissä" (Lintulahdenkatu 3). TeaK-Kookoksessa toimii korkeakoulun kaikki toiminta valo- ja äänisuunnittelua lukuun ottamatta; valo- ja äänisuunnittelu toimii TeaK-Vässissä. TeaK-Kookoksen tilat otettiin käyttöön vuonna 2000 ja TeaK-Vässin vuonna 2007. Päärakennus on ollut ennen Kookoksen saippua- ja margariinitehdas sekä Koneen hissitehdas. Tiloissa on suuri teatterisali ja useampia studioita julkisia esityksiä varten ja laaja esittävään taiteeseen erikoistunut kirjasto. TeaK-Vässi on entisessä Elannon varastokiinteistössä.


title: Taideyliopiston Teatterikorkeakoulu

text: Historiansa aikana on Teatterikorkeakoulu sijainnut useassa eri paikassa. Perustamisestaan aina vuoteen 1992 saakka korkeakoulu toimi Eirassa Ehrensvärdintiellä sekä Töölössä. Vuonna 1992 korkeakoulun kaikki toiminta lukuun ottamatta tanssitaiteen ja valo- ja äänisuunnittelun laitoksia muutti Kulttuuritalolle ja Paahtimo-nimiseen entiseen teollisuusrakennukseen. Nykyisiin tiloihin Haapaniemenkadulle korkeakoulu muutti vuonna 2000. Valo- ja äänisuunnittelun laitos toimi Tampereella vuosina 1988–2007 tiloissa, joissa toimii nykyisin Tutkivan teatterityön keskus.


title: Taideyliopiston Teatterikorkeakoulu

text: Lähde


title: Luettelo Jemenin kaupungeista

text: Tämä on luettelo Jemenissä sijaitsevista kaupungeista.


title: SA-2

text: SA-2 voi tarkoittaa:


title: Cape Canaveral Air Force Station

text: Cape Canaveral Air Force Station (CCAFS) on Yhdysvaltain ilmavoimien (USAF) Cape Canaveralissa Floridassa sijaitseva lentotukikohta. Cape Canaveral sijaitsee aivan NASAn Kennedy Space Center-avaruuskeskuksen naapurissa.


title: Cape Canaveral Air Force Station

text: Canaveralista on laukaistu myös lukuisia NASA:n lentoja. Esimerkiksi Voyager- ja Viking-luotaimet lähetettiin avaruuteen Canaveralin kompleksista 41.


title: Luettelo Jordanian kaupungeista

text: Tämä on luettelo Jordaniassa sijaitsevista kaupungeista.


title: Luettelo Kambodžan kaupungeista

text: Tämä on luettelo Kambodžassa sijaitsevista kaupungeista.


title: Luettelo Kamerunin kaupungeista

text: Tämä on luettelo Kamerunissa sijaitsevista kaupungeista.


title: Itälä

text: Itälä on suomalainen sukunimi. Tunnettuja Itälöitä:


title: Luettelo Kanadan kaupungeista

text: Tämä on luettelo Kanadan kaupungeista provinssien ja territorioiden mukaan lajiteltuna.Québecissä kaupungeista käytetään ranskan kielen sanaa "ville", jonka merkitys on kuitenkin laajempi.


title: Luettelo Kap Verden kaupungeista

text: Tämä on luettelo Kap Verdellä sijaitsevista kaupungeista.


title: Luettelo Kazakstanin kaupungeista

text: Tämä on luettelo Kazakstanissa sijaitsevista kaupungeista. Kazakstanissa on yhteensä 87 kaupunkia.


title: Luettelo Kazakstanin kaupungeista

text: Kaupungeista kaksi suurinta eli Almaty ja Astana on suoraan Kazakstanin tasavallan alaisuudessa hallinnollisten alueiden (maakuntien) tapaan. Muut suuremmat kaupungit ovat aluehallinnon alaisuudessa. Pienimmät kaupungit ovat pääsääntöisesti hallintoalueiden kunnallispiirin paikallishallinnon alaisuudessa.


title: Luettelo Kazakstanin kaupungeista

text: Oheinen taulukko listaa Kazakstanin suurimmat, vuonna 2012 vähintään noin 40 000 asukkaan kaupungit:


title: Luettelo Kazakstanin kaupungeista

text: Muita, kooltaan alle 40 000 asukkaan kaupunkeja (2012 asukasluku) ovat:Lisäksi on pienempiä, alle 30 000 asukkaan kaupunkeja. Tältä osin tämä kaupunkiluettelo on vielä puutteellinen.


title: Luettelo Kenian kaupungeista

text: Tämä on luettelo Keniassa sijaitsevista kaupungeista.


title: Luettelo Keski-Afrikan tasavallan kaupungeista

text: Tämä on luettelo Keski-Afrikan tasavallassa sijaitsevista kaupungeista.


title: Pedro Álvares Cabral

text: Pedro Álvares Cabral (n. 1467 – n. 1520) oli portugalilainen navigoija ja tutkimusmatkailija. Hän löysi Brasiliaan 22. huhtikuuta 1500 ja häntä pidetään ensimmäisenä eurooppalaisena Brasilian löytäjänä.


title: Pedro Álvares Cabral

text: Pedro Álvares Cabral syntyi luultavasti Belmontessa, Beira Baixan maakunnassa Portugalissa noin vuonna 1467. Hän oli Fernao Cabralin, Beiran ja Belmonten kuvernöörin ja Isabel de Gouvean kolmas poika. Hän nai Isabel de Castron, joka oli menestyneen kauppiaan Fernão de Loronhan tytär. Hänellä on täytynyt olla erinomainen koulutus navigoijana ja kokemus merimiehenä, koska kuningas Emanuel I piti häntä kykenevänä jatkamaan Vasco da Gaman työtä.


title: Pedro Álvares Cabral

text: Pedro Álvares Cabral määrättiin perustamaan pysyvät kauppasuhteet ja levittämään kristinuskoa löytämillään seuduilla, tarpeen vaatiessa asevoimin. Matkan luonteen vuoksi rikkaat firenzeläiset kauppiaat lahjoittivat varoja tutkimusmatkaan ja matkaan lähti myös pappeja. Laivastoon tuli 13 alusta ja 1 500 miestä, mukana olivat kapteeneina myös Bartolomeu Dias, Pero Vaz de Caminha ja Nicolao Coelho, da Gaman seuralainen. Itse da Gama osoitti retkelle tarvittavan reitin.


title: Pedro Álvares Cabral

text: Laivasto lähti Lissabonista 9. maaliskuuta 1500, seuraten reittiä, joka välttäisi Guinealahden tyvenet. Kap Verdeltä lähdettäessä myrsky pakotti kapteeni Luis Pirezin palaamaan Lissaboniin, josta hän purjehti etelämpää reittiä. 22. huhtikuuta havaittiin vuori, jolle annettiin nimi Monte Pascoal ja 23. päivä Cabral nousi maihin Brasilian rannikolle. 25. päivä koko laivasto purjehti Porto Seguron satamaan.


title: Pedro Álvares Cabral

text: Cabral päätteli maan olevan Tordesillasin sopimuksen mukaisen jakolinjan Portugalin puolella, ja lähetti Andreas Gonçalvezin (joidenkin lähteiden mukaan Gaspar de Lemosin) Portugaliin viemään uutista. Uskoen maan olevan saari, hän antoi sille nimen Vera Cruzin saari ja otti sen haltuun pystyttämällä ristin ja pitämällä jumalanpalveluksen, jota johti fransiskaani isä Henrique, josta tuli myöhemmin Ceutan piispa.


title: Pedro Álvares Cabral

text: Cabral jatkoi matkaa 3. toukokuuta 1500. Kuukauden lopussa laivasto lähestyi Hyväntoivonniemeä, jossa myrsky iski upottaen neljä laivaa, mukaan lukien Bartolomeu Diasin. Laivaston vahvuuden pienennyttyä puoleen, Cabral saapui Sofalaan 16. heinäkuuta ja Mosambikiin 20. heinäkuuta. Siellä hän sai sydämelliset tervetulotoivotukset. 26. päivä hän saapui Kilwa Kisiwaniin, jossa hän ei päässyt sopimukseen hallitsijan kanssa. 2. elokuuta hän saapui Melindeen (nyk. Malindi), jossa hänet toivotettiin tervetulleeksi. Sieltä hän hankki navigaattorin ohjaamaan laivaston Intiaan. 10. elokuuta Diego Diasin alus, sään erottamana löysi saaren, jolle he antoivat nimen pyhän Laurentiuksen mukaan (nykyisin Madagaskar).


title: Pedro Álvares Cabral

text: Cabral jatkoi Intiaan ostamaan pippuria ja muita mausteita ja perusti tehtaan Kalikutiin (Kozhikode), jonne hän saapui 13. syyskuuta. Cochinissa (nyk. Kochi) ja Cananorissa Cabral onnistui solmimaan edulliset sopimukset. Vastoinkäymisten jälkeen, jotka päättyivät kaupungin kahden päivän pommitukseen, Cabral lähti paluumatkalle 16. tammikuuta 1501. Hän palasi Portugaliin 23. kesäkuuta 1501, mukanaan vain neljä laivaa kolmestatoista matkalle lähteneestä.


title: Pedro Álvares Cabral

text: Pedro Álvares Cabral kuoli noin vuonna 1520. Hänet haudattiin Portugalin Santarémissa sijaitsevaan luostariin.


title: Pedro Álvares Cabral

text: Pedro Álvares Cabralille on omistettu useita postimerkkejä, muun muassa 1. tammikuuta 1900 Brasiliassa julkaistu merkki juhlistamaan hänen löytönsä 400-vuotispäivää. Brasiliassa hänen kuvansa on ollut 1 sentin kolikossa ja 10 realin setelissä.


title: Luettelo Kiinan kansantasavallan kaupungeista

text: Tämä on luettelo Kiinan kansantasavallassa sijaitsevista kaupungeista. Luettelo on kaksiosainen. Ensin on listattu suurimmat kaupungit väkilukunsa mukaan. Artikkelin toinen osa sisältää laajemman luettelon kaupungeista. Jälkimmäinen luettelo on ainakin alkuvaiheessa puutteellinen.


text: Taulukossa on lueteltu Kiinan asukasluvultaan suurimmat kaupungit. Luettelo sisältää toistaiseksi kaupungit, joiden hallinnollisella alueella asui vuoden 2010 väestönlaskennan mukaan yli 2 miljoonaa asukasta. Kaupungeista neljä on myös maakuntatason hallinnollisia kuntia, nämä on esitetty vahvennettuna.


text: Tämä on luettelo Kiinan kansantasavallassa sijaitsevista vähintään prefektuuritason kaupungeista. Huhtikuussa 2015 Kiinan kansantasavallassa oli yhteensä 657 kaupunkia: 4 maakunta-asemassa olevaa suurkaupunkia (autonomista kuntaa: Chongqing, Peking, Shanghai ja Tianjin) 2 erityishallintoaluetta (Hongkong ja Macao), 289 prefektuuritason kaupunkia (sisältäen 15 maakunnan alaista kaupunkia) ja 362 piirikuntatason kaupunkia (sisältäen 11 piirikunnan alaista kaupunkia ja 8 Bingtuan-kaupunkia). Bingtuan-kaupungit ovat 1954 Sinkiangiin perustetun valtiollisen, kansanarmeijan alaisen puolisotilaallisen Xinjiangin tuotanto- ja rakennuskomennuskunnan ylläpitämiä erityiskaupunkeja.


text:
Oheisessa taulukossa on esitetty vähintään prefektuuritason (tai maakunnalliset) kaupungit väkilukuineen. Kaupungit on järjestetty aakkosjärjestykseen maakunnittain. Lista on järjestettävissä myös väkiluvun (vuosien 2000 tai 2010 väestönlaskenta) tai kaupunkiluokan mukaan tai aakkosjärjestykseen.
Huomautuksia:


title: Janne Holmén

text: Janne Sven-Åke Holmén (s. 26. syyskuuta 1977 Jomala, Ahvenanmaa) on suomalainen kestävyysjuoksija. Hän edusti Jomala IK -seuraa. Hän lopetti huippu-uransa kesällä 2009.


title: Janne Holmén

text: Holmén voitti Göteborgissa 23-vuotiaiden Euroopan mestaruuskilpailuissa vuonna 1999 hopeaa 10 000 metrin kilpailussa ajalla 28.40,87. Ensimmäisen maratonkilpailunsa hän juoksi vuonna 2001 Rotterdamissa aikaan 2.16.24. Holménin uran suurin saavutus on Münchenin vuoden 2002 yleisurheilun EM-kisojen maratonilla saavutettu kultamitali ajalla 2.12.14. Holmén osallistui myös Ateenan kesäolympialaisten maratonille vuonna 2004 saavuttaen 22. sijan ajalla 2.17.50. Helsingin MM-kilpailuissa 2005 hän keskeytti. Göteborgin EM-kisoissa Holmén juoksi seitsemänneksi ajalla 2.13.10.


title: Janne Holmén

text: Osakan yleisurheilun MM-kilpailuissa 2007 Holmén sijoittui yhdeksänneksi. Seuraavana vuonna hän juoksi Rotterdamin maratonilla uuden Suomen-ennätyksen ajalla 2.10.46. Pekingin olympialaisissa 2008 Holmén oli 19.


title: Janne Holmén

text: Holmén voitti urallaan seitsemän aikuisten SM-mitalia. Niistä neljä on kultaa, kaksi hopeaa ja yksi pronssia. Kaikki neljä kultaa ovat 10 000 metriltä. Ensimmäisen aikuisten SM-kultamitalinsa hän otti vuonna 1999, 21-vuotiaana.


title: Janne Holmén

text: Vuodesta 2002 Holmén keskittyi maratoniin ja juoksi ratakisoja vain harvoin. Poikkeuksena vuosi 2003 jolloin hän juoksi kolme kertaa 5 000 metrillä alle 14 minuutin ja kolme kertaa 10 000 metrillä alle 29 minuutin. Holmén olikin urallaan myös ratajuoksijana Suomen parhaimmistoa juosten 5 000 metriä 12 kertaa alle 14 minuuttia ja ratakympin 9 kertaa alle 29.00. Lisäksi hän näitten lisäksi alitti kaksitoista muuta kertaa 30 minuuttia kympillä. Hän ei vuoden 2003 jälkeen kilpaillut enää yhtään ratakisaa Suomessa ennen kuin 2009 Island Gamesissa Maarianhaminassa. Muutenkin Holmén oli harvinaista herkkua suomalaisissa kisoissa 2003 jälkeen, vuonna 2006 hän juoksi ainoastaan kaksi kilpailua Suomessa, Forssan Suvi-illan puolimaratonin ja eCross-maastojuoksun sekä 2007 Paavo Nurmi Marathonilla voittaen puolimaratonin.


title: Janne Holmén

text: 16. kesäkuuta 2009 Holmén ilmoitti yllättäen lopettavansa kilpauransa. Syyksi hän ilmoitti osittain tutkijanuran ja urheilun yhdistämisen vaikeuden..


title: Janne Holmén

text: Uransa viimeiset kilpailut Holmén juoksi 2009 Ahvenanmaalla ja Ahvenanmaata edustaen kansainvälisissä saartenvälisissä mestaruuskilpailuissa. Hän voitti kilpailuissa 10 000 metriä (30.03,64) ja puolimaratonin (1.06.34) sekä sijoittui 5 000 metrillä toiseksi (14.33,10).


title: Janne Holmén

text: Janne Holmén asuu Uppsalassa Ruotsissa. Hänen äitinsä on Nina Holmén, 3 000 metrin Euroopan mestari vuodelta 1974. Myös hänen isänsä ja valmentajansa Rune Holmén on ollut kestävyysjuoksija.


title: Janne Holmén

text: Holmén on naimisissa marokkolaisen Laila Skahin kanssa, jonka veli Khalid Skah on 10 000 metrin olympiavoittaja Barcelonan olympialaisista 1992. Heillä on kaksi lasta. Holmén on naimisiinmenonsa myötä kääntynyt muslimiksi.


title: Janne Holmén

text: Viiden vuoden urakan päätteeksi Holmén väitteli 28-vuotiaana tohtoriksi Uppsalan yliopistossa. Hänen väitöskirjansa: ”Den politiska läroboken: Bilden av USA och Sovjetunionen i norska, svenska och finländska läroböcker under Kalla kriget” on vertailututkimus, jossa selvitetään eroja Pohjoismaiden koulukirjojen tavoissa käsitellä Yhdysvaltoja ja Neuvostoliittoa. Väitöstilaisuus oli 5. toukokuuta 2006. Holmén on jatkanut tutkijan uraa.


title: Regional Internet Registry

text: Regional Internet Registry (RIR) on valvova organisaatio joka rekisteröi ja jakaa IP-osoitteita tietylle alueelle.


title: Local Internet Registry

text: Local Internet Registry (LIR) on organisaatio, jolle RIR on antanut IP-osoitealueita. LIR jakaa edelleen näitä osoitteita loppukäyttäjille. Useimmiten Internet-palveluntarjoajilla on LIR-status. LIR on usein, mutta ei välttämättä, myös Autonominen järjestelmä.


title: Salsa (kastike)

text: Salsa on espanjan, italian ja arabian kielen kastiketta tarkoittava sana. Muissa kielissä sitä käytetään yleensä kuvaamaan dippeinä tai lämpimän ruoan kanssa käytettäviä, usein kuumentamattomia kastikkeita. Perussalsa syntyy tomaattimurskasta, sipulisilpusta, paprikasta ja mausteista.


title: Rage Against the Machine

text: Rage Against the Machine, myös Rage tai RATM on yhdysvaltalainen, aatemaailmaltaan vasemmistolainen alternative metal -yhtye. Rap- ja funkvaikutteita metallimusiikkiin ja Tom Morellon kokeelliseen kitaransoittoon yhdistäneen yhtyeen on sanottu luoneen oman musiikillisen tyylilajinsa.


title: Rage Against the Machine

text: Yhtye saavutti suuren suosion esikoisalbumin ja sen singlejen ”Killing in the Name”, ”Bullet in the Head”, ”Freedom” ja ”Bombtrack” myötä vuosien 1993–1994 aikana. Suosio kasvoi vielä suuremmaksi toisen albumin "Evil Empiren" aikoihin 1996. Se myi platinaa Yhdysvalloissa vain kolme kuukautta albumin julkaisun jälkeen. Kappaleet ”Bulls on Parade”, ”Tire Me” ja ”People of the Sun” nousivat hiteiksi. ”Tire Me” voitti 1997 Grammy-palkinnon parhaasta metalliesityksestä.


title: Rage Against the Machine

text: Myös kolmas albumi "The Battle of Los Angeles" (1999) oli suuri menestys, joka tunnetaan parhaiten hitistään ”Guerrilla Radio”. Yhtye toimi vuoteen 2000 saakka. Samana vuonna julkaistiin vielä yhtyeen aiemmin nauhoittama coveralbumi "Renegades". Laulaja Zack De La Rocha kehitteli soolouraansa ja muut yhtyeen jäsenet perustivat Chris Cornellin kanssa Audioslave-yhtyeen, joka hajosi vuoden 2007 alussa. Audioslaven hajoamisen takia ja Zackin soolouran huonon menestyksen takia Rage Against the Machinen jäsenet päättivät esiintyä Coachella-festivaaleilla. Yhtye lisäsi keikkapäiviä muihinkin maihin ja siitä kasvoikin suuri kiertue, jonka lopetti viimeinen konsertti 3. syyskuuta 2008 Minneapolisissa.


title: Rage Against the Machine

text: Laulaja Zack De La Rocha vaikutti ennen Rage Against the Machinen perustamista hardcore punk -yhtyeessä Inside Out, jonka kappaleesta ”Rage Against the Machine” otettiin nimi uudelle yhtyeelle. Rage Against the Machinen esikoisalbumi "Rage Against the Machine" julkaistiin vuonna 1992. Albumia pidetään usein yhtyeen parhaana. Sen kappaleet ”Killing in the Name”, ”Bullet in the Head”, ”Bombtrack” ja ”Freedom” julkaistiin singleinä vuosina 1993–1994, ja niistä tehtiin myös musiikkivideot. Kahden seuraavan vuoden aikana levyä myytiin kolminkertaisesti platinalevyyn oikeuttava määrä Yhdysvalloissa.


title: Rage Against the Machine

text: Yhtye julkaisi vuonna 1996 toisen albuminsa "Evil Empire". Albumi sisältää muun muassa kappaleet ”People of the Sun” ja ”Bulls on Parade” ja myi nopeammin kuin ensialbumi; tyyliltään albumi oli enemmän kitaraefektipainotteinen. Vuonna 1997 albumin kappale ”Tire Me” voitti Grammyn parhaana rock/metal-esityksenä. Vuonna 1998 yhtye julkaisi singlen ”No Shelter”, jota ei ole julkaistu millään yhtyeen albumilla, mutta joka julkaistiin "Godzilla"-elokuvan uudemman version soundtrackilla. Vuonna 1999 julkaistua yhtyeen kolmatta albumia "The Battle of Los Angelesia" pidetään myös suuressa arvossa yhtyeen fanien keskuudessa. Albumin tunnetuin kappale lienee ”Guerrilla Radio”, minkä lisäksi myös kappale ”Sleep Now in the Fire”, on monille tuttu. Kummankin kappaleen musiikkivideot ohjasi Michael Moore. Seuraavana vuonna julkaistiin yhtyeen viimeinen studioalbumi "Renegades", joka sisältää covereita muun muassa Minor Threatin, Cypress Hillin ja Bob Dylanin kappaleista.


title: Rage Against the Machine

text: Rage Against the Machine hajosi vuonna 2000 De La Rochan jäädessä tekemään soololevyä. Loput yhtyeen jäsenistä muodostivat entisen Soundgardenin laulajan, Chris Cornellin kanssa ”superyhtyeen” Audioslave, joka julkaisi ensimmäisen levynsä vuonna 2002. Samana vuonna julkaistiin postuumisti singlenä "Renegades"-albumin kappale ”Renegades of Funk”.


title: Rage Against the Machine

text:
Audioslaven hajottua Rage Against the Machine esiintyi loppukesästä 2007 Wu-Tang Clanin kanssa Rock the Bells -festivaleilla Yhdysvalloissa. RATM:in paluuesiintyminen tapahtui aikaisemmin alkukesästä Coachella-festivaaleilla. Myöhemmin yhtye lähti kiertueelle, jonka viimeinen konsertti oli 3. syyskuuta 2008 Minneapolisissa.
Rage Against the Machine on esiintynyt kaksi kertaa Suomessa.


title: Luettelo Kiinan tasavallan kaupungeista

text: Tämä on luettelo Kiinan tasavallassa eli Taiwanissa sijaitsevista kaupungeista.


title: Luettelo Kirgisian kaupungeista

text: Tämä on luettelo Kirgisiassa sijaitsevista kaupungeista. Vuoden 2015 alussa Kirgisiassa oli maan tilastoviranomaisen mukaan yhteensä 31 kaupunkia. Alueiden ja kaupunkien väkiluku 1.1.2016 käy ilmi toisesta lähteestä.


title: Luettelo Kiribatin kaupungeista

text: Tämä on luettelo Kiribatissa sijaitsevista kaupungeista.


title: Sotalapset

text: Sotalapset () ovat lapsia, jotka lähetettiin Suomesta toista maailmansotaa pakoon muihin Pohjoismaihin, lähinnä Ruotsiin. Talvi- ja jatkosodan aikana 1939–1945 Suomesta siirrettiin Ruotsiin, Tanskaan ja Norjaan yhteensä lähes 80 000 lasta. Ruotsiin vietiin tai lähti noin 72 000 lasta, Tanskaan 4 200 ja Norjaan noin sata lasta ja äitiä. Noin 15 500 heistä jäi palaamatta Suomeen.


title: Sotalapset

text:
Talvisodan aikana Ruotsissa levisi tunnuslause "Finlands sak är vår!" ("Suomen asia on meidän!"). Maa tarjosi heti turvapaikkaa Suomen lapsille. Suomi olisi halunnut auttamisen tapahtuvan ensisijaisesti Suomessa ja kieltäytyi aluksi. Ruotsalaiset hyväntekeväisyyttä harjoittavat naiset sopivat asiasta Carl Gustaf Emil Mannerheimin kanssa. Ruotsi oli jo aikaisemmin ottanut vastaan sotalapsia, mutta ei näin suurta määrää.
Ensimmäiset sotalapset matkustivat Turusta Tukholmaan 15. joulukuuta 1939 Arcturus-laivalla. Valtaosa lapsista kuljetettiin myöhemmin rautateitse pimennetyin ikkunoin varustetuilla junilla Tornion-Haaparannan raja-aseman kautta. Ensisijaisesti mukaan otettiin kaupunkilaislapsia – kaupungit olivat yleensä myös suurimman pommiuhan kohteita. Talvisodan päätyttyä lapsia palautettiin Suomeen, mutta jatkosodan aikana lapsia vietiin Ruotsiin uudelleen. Palautukset Ruotsista jatkuivat läpi koko 1940-luvun.


title: Sotalapset

text: Keskustelu sotalapsista käynnistyi Neuvostoliiton sortumisen jälkeen 1990-luvulla. Sotalapset järjestäytyivät ja perustivat ensimmäisen yhdistyksensä Suomessa vuonna 1991 ja Ruotsissa vuotta myöhemmin.


title: Sotalapset

text: 26. huhtikuuta 2005 paljastettiin Haaparannalla kuningas Kaarle XVI Kustaan ja presidentti Tarja Halosen läsnä ollessa sotalasten muistolle omistettu, helsinkiläisen arkkitehti Anna Jäämeri-Ruusuvuoren tekemä sotalapsipatsas."Sotalapset" on Erja Dammertin ohjaama suomalainen dokumentti- ja opetuselokuva vuodelta 2003. Se voitti Parhaan dokumentin Jussin.


title: Sotalapset

text: "Äideistä parhain" on Klaus Härön ohjaama elokuva vuodelta 2005, ja se pohjautuu Heikki Hietamiehen 1992 julkaistuun samannimiseen kirjaan. Elokuva oli Suomen ehdokas parhaan ulkomaisen elokuvan Oscar-palkinnon saajaksi, mutta se ei päässyt varsinaiselle ehdokaslistalle.


title: San Serriffe

text: San Serriffe on kuvitteellinen saarivaltio, joka on luotu aprillipäivän kunniaksi. Valtion yksityiskohtainen kuvaus monine sanaleikkeineen ja typografisine viittauksineen (kuten serif, kirjasimen pääteviiva) esitettiin oikeana uutisena ja tiettävästi useat ihmiset eivät tajunneet vitsiä vaan ottivat jutun todesta.


title: San Serriffe

text: Huijauksen ensimmäinen versio ilmestyi brittiläisessä sanomalehdessä "The Guardianissa" 1. huhtikuuta 1977. Sanomalehti julkaisi seitsensivuisen liitteen kuten mistä tahansa esittelemästään valtiosta juhlistaen saarivaltion kymmenettä itsenäisyyspäivää. Uskottavuutta lisäsivät teemaan soveltuneet suuryritysten mainokset. Saari esiintyi uudelleen samankaltaisissa huijauksissa vuosina 1978, 1980 ja 1999.


title: San Serriffe

text: "San Serriffe" on viime vuosikymmenien kuuluisimpia ja onnistuneimpia huijauksia. Vaikka "The Guardian" on jutun alkuunpanija, on siitä tullut osa englantilaista huumoriperinnettä ja ympärille on rakentunut uusia tarinoita. Näistä lähteistä on koottu alla oleva artikkeli, jonka pitäisi selvittää mistä oikein on kyse.


title: San Serriffe

text: San Serriffe on Etelämeren saari, toiselta nimeltään Huijaus, mutta se tunnetaan Suomessa myös nimellä Groteski. Yleisesti sijainniksi kerrotaan Intian valtameri, mutta erikoisten merivirtojen ja eroosion vuoksi sen tarkka sijainti vaihtelee. Tuorein raportti, joka sijoitti valtion Beringinmereen, oli ilmeisesti erehdys.


title: San Serriffe

text: San Serriffen saaristo koostuu kahdesta pääsaaresta ja useista pikkusaarista. Suuremmista saarista pohjoisempi (Upper Caisse) tunnetaan suomeksi nimellä Majuskeli ja eteläisempi (Lower Caisse) nimellä Minuskeli. Minuskeli on muodoltaan melko pyöreä kuten Majuskelikin, lukuun ottamatta saaren kaakkoisosasta lähtevää lounaan suuntaista Sediljin niemimaata. Pääsaarten välissä on vaarallinen Adzen matalikko ja riutta (Shoals of Adze), jota hallitsee Cap Em. Pääkaupunki Bodoni on Majuskelin keskellä ja sen lähellä sijaitsee saarivaltion kansainvälinen lentokenttä. Sieltä lähtee myös saaren säteittäinen päätieverkko kaikkiin suuriin satamiin, kuten Port Clarendoniin. Tietotekniikan yleistyttyä Majuskulilla sijaitsevasta Arialista on tullut yhä merkittävämpi.


title: San Serriffe

text: San Serriffen alkuperäiset asukkaat ovat anfangeja, mutta enemmistö väestöstä on kuitenkin eurooppalaista syntyperää, siirtomaakaudella muuttaneiden kolonialistien jälkeläisiä, kooloneita. Nyttemmin väestö on aika lailla sekoittunut ja tunnetaan nimellä semikoolonit.


title: San Serriffe

text: Useita vuosia vuonna 1967 tapahtuneen itsenäistymisen jälkeen kenraali Pica johti San Serriffen varsin kovaotteista ja autoritääristä hallitusta. Maassa pidettiin kuitenkin demokraattiset vaalit ja vuodesta 1997 johdossa on ollut karismaattinen Antonio Borvari.


title: San Serriffe

text: San Serriffen kulttuurielämän kohokohtia ovat:


title: San Serriffe

text: Ennen hyvin tiukkoja pornografialakeja on höllennetty Borvarin hallintokaudella. Niinpä joukko serriffeläisiä lehtimiehiä onkin kirjoittanut sarjan varsin uskallettua kirjallisuutta, joka tunnetaan yleisesti englanninkielisellä nimellä "Times Nude Romances".


title: San Serriffe

text: Kitkerän makeaa swarfegaa käytetään monissa serriffeläisissä kansallisruoissa. Tämän vuoksi paikallisista ruokalajeista puuttuu etelämeren muille keittiöille niin tyypillinen öljyisyys.


title: San Serriffe

text: San Serriffen kansallislintu on sitaattikiisla (engl. ), Suomessakin tavattavan etelänkiislan sukulainen, joka kuuluu ruokkeihin.


title: San Serriffe

text: Lukuun ottamatta vuoden 1999 sankarillista jalkapallovoittoa Englannista, San Serriffe ei ole usein ylittänyt kansainvälistä urheilu-uutiskynnystä. Rugbymaajoukkueen yritettyä päästä mukaan vuoden 1991 maailmanmestaruuskisoihin yksi Twickenhamin stadionin virkailijoista hylkäsikin haaveen toteamalla: "Hyvä mies, ei stadionin tulostauluun sentään nelinumeroisia tuloksia mahdu". Saaren vuosittainen kestävyyskilpailu, johon kuuluvat juoksu, maastopyöräily ja purjelautailu Cap Emistä Minuskulin Em-nimiseen saksalaiskylään ("Kahden Emin Pyrähdys"), tunnetaan kansainvälisestikin ja siitä on jo vuosia, kun kisan viimeksi on voittanut serriffeläinen urheilija.Englanniksi


title: Luettelo Kolumbian kaupungeista

text: Tämä on luettelo Kolumbiassa sijaitsevista kaupungeista. Luettelo jakautuu kahteen osaan. Luettelon ensimmäisessä osassa listataan Kolumbian virallisen väestöennusteen mukaiset suurimmat kaupungit (yli 100 000 asukkaan). Luettelon toisen osan muodostaa suppeampi aakkosjärjestykseen järjestetty kaupunkilista.


title: Luettelo Kolumbian kaupungeista

text: Kolumbiassa on yli 1100 kuntaa. Näille on laadittu vuoden 2005 väestönlaskennan pohjalta vuoteen 2020 ulottuva väestöennuste vuosittaisine kesäkuun lopun väkilukuineen. Oheisessa taulukossa esitetään tämän väestöennusteen mukaiset yli 100 000 asukkaan kunnat kesäkuun lopun 2017 väestöennusteen mukaan. Departementtien hallintokeskukset on esitetty vahvennettuina.


title: Gustav Hägglund

text: Johan Edvin Birger Gustav Hägglund (s. 6. syyskuuta 1938 Viipuri) on eläkkeellä oleva suomenruotsalainen kenraali. Hän toimi puolustusvoimain komentajana 1. marraskuuta 1994 – 3. kesäkuuta 2001. Sen jälkeen hänet valittiin Euroopan unionin sotilaskomitean ensimmäiseksi puheenjohtajaksi. Tässä EU:n korkeimmassa sotilastehtävässä hän rakensi yhteisön kriisinhallintakykyä kolmivuotiskauden vuoden 2004 huhtikuuhun asti. Sittemmin hän on ollut yhteiskunnallisesti kantaa ottava ja aktiivinen eläkeläinen.


title: Gustav Hägglund

text: Hägglundin komentajakaudella aloitettiin Suomen ja Naton välinen rauhankumppanuusohjelma. Suomi ilmoitti varaavansa niin sanotun Nato-option ja osallistui Nato-johtoisiin rauhanturvaoperaatioihin Bosniassa. Naiset saivat mahdollisuuden vapaaehtoisen varusmiespalveluksen suorittamiseen.


title: Gustav Hägglund

text: 2000-luvulla Hägglund on korostanut Euroopan unionin oman puolustuksen kehittämisen tärkeyttä ja arvioinut Yhdysvaltain kansainvälisen huomion suuntautuvan maanosan ulkopuolelle ja Naton merkityksen tätä myötä muuttuvan.


title: Gustav Hägglund

text: Vuodesta 2007 kenraali Hägglund on ollut Vapaudenristin ritarikunnan kansleri.


title: Gustav Hägglund

text: Kenraali Hägglund toimi seitsemän vuotta Suomen puolustusvoimain komentajana. Hänen kaudellaan keskeisintä oli puolustusvoimien länsimaistaminen puolustusvalmiudesta ja -kyvystä tinkimättä. Maavoimiin luotiin kolme valmiusyhtymää. Merivoimat ja rannikkotykistö yhdistettiin ja puolustushaaraan liitettiin rannikkojoukot. Ilmavoimissa siirryttiin yhteen hävittäjätyyppiin, Hornetiin. Lisäksi sotilaallisen tiedustelun ja johtamisjärjestelmien toimivuutta parannettiin.


title: Gustav Hägglund

text: Hägglundin komentajakaudella otettiin ylimpänä suunnittelu- ja päätöksentekoelimenä käyttöön valtioneuvoston turvallisuus- ja puolustuspoliittiset selonteot.


title: Gustav Hägglund

text: Hägglundin aloitteesta ja johdolla toteutettiin varusmiesten palvelusaikojen ja koulutuksen sisältöjen täydellinen uudistus. Johtajien koulutus muutettiin kestämään 12 ja miehistön kuusi kuukautta. Järjestetyllä poistettiin varusmieskoulutuksesta tietty tyhjäkäynti ja annettiin esimiehille riittävä johtamiskokemus. Varusmiesten maksimivahvuus väheni 6 000:lla, mikä mahdollisti säästötoimena useiden varuskuntien sulkemisen.


title: Gustav Hägglund

text: Hägglundin voimakkaasti ajama uudistus oli Maanpuolustuskorkeakoulun perustaminen ja siellä annettavan opetuksen kehittäminen. Yliopistotasoiseksi noussut koulutuskokonaisuus vastaa kaikesta puolustusvoimien henkilökunnan sotilaallisesta ja upseerin ammattiin liittyvästä opetuksesta.


title: Gustav Hägglund

text: Gustav Hägglund on poikkeuksellisen kansainvälisesti suuntautunut suomalaisupseeri. Hän on opiskellut kahteen otteeseen Yhdysvalloissa, US Army Command and General Staff Collegessa Leavenworthissa ja Harvardin yliopistossa. Hän on palvellut suomalaisen rauhanturvajoukon komentajana UNEF II:ssa Siinailla 1978–1979 ja sitten YK:n rauhanturvaoperaatio UNDOF:in komentajana Golanilla 1985–1986 ja viimeksi UNIFIL:in komentajana Libanonissa 1986–1988. Saamiensa kokemusten valossa hän kannattaa kaikkien ylimpiin tehtäviin nimitettävien suomalaisupseerien palvelemista kansainvälisissä tehtävissä. Hän on myös ottanut myönteisen kannan Suomen yhteistyön lisäämisestä Yhdysvaltain kanssa liittymättä kuitenkaan NATO:n


title: Gustav Hägglund

text:
Kotimaassa Hägglund on palvellut muun muassa seuraavissa tehtävissä:
Hänet ylennettiin täyskenraaliksi puolustusvoimien komentajuuden myötä.


title: Gustav Hägglund

text:
Hägglund on käynyt Kadettikoulun jalkaväkilinjan vuosina 1958–1960 ja Sotakorkeakoulun yleisesikuntaupseerikurssin 1969–1971.
Hägglund on myös suorittanut valtiotieteen kandidaatin tutkinnon 1969.


title: Gustav Hägglund

text: Alexander Stubb esitti Hägglundia Kokoomuksen presidenttiehdokkaaksi vuoden 2006 presidentinvaaleihin. Ehdokkaaksi valittiin kuitenkin Sauli Niinistö.


title: Gustav Hägglund

text: Julkista keskustelua herätti se, että vuonna 2008 Hägglund sijoitti yli 16 000 euroa WinCapita-pyramidihuijaukseen.


title: Gustav Hägglund

text: Karjalan Liiton kesäjuhlilla vuonna 2012 pitämässä juhlapuheessaan Hägglund sanoi toisessa maailmansodassa miehitetyksi tulleita valtioita sotilaalliseksi rupusakiksi, joihin suomalaisten ei ole syytä samaistua. Lausunto nousi julkisuuteen ja mm. Aluepalautus ry piti sitä loukkauksena Viroa kohtaan.


title: Gustav Hägglund

text: Hägglund on naimisissa ja hänen puolisonsa on Ritva Hägglund, o.s. Ekström. Heidän poikansa everstiluutnantti Johan Samuel "Sami" Hägglund palveli mm. Maanpuolustuskorkeakoulussa ja Maavoimien esikunnassa Mikkelissä ja tytär sotilaslakimies Christel Hägglund työskentelee Pääesikunnassa. Sami Hägglund kuoli syyskuussa 2010 49-vuotiaana sairastettuaan pitkään syöpää. Gustav Hägglundin isä oli jääkärikenraaliluutnantti Woldemar Hägglund ja äiti Anna-Lisa Hägglund (o.s. Alléen).


title: Gustav Hägglund

text: Kenraali Gustav Hägglund on uransa aikana saanut noin 50 kunnia- ja ansiomerkkiä. Niistä kahdeksan on suurristejä (muun muassa Vapaudenristin suurristi ja Suomen Valkoisen Ruusun ritarikunnan suurristi) ja seitsemän komentajaluokan kunniamerkkejä (muun muassa VR1 miekkoineen ja rintatähtineen 1999 ja Ranskan kunnialegioonan komentaja 2002).


title: Luettelo Komorien kaupungeista

text: Tämä on luettelo Komoreilla sijaitsevista kaupungeista.


title: Luettelo Kongon kaupungeista

text: Luettelo Kongon kaupungeista voi tarkoittaa:


title: Luettelo Kongon tasavallan kaupungeista

text: Tämä on luettelo Kongon tasavallan kaupungeista.


title: Luettelo Kongon demokraattisen tasavallan kaupungeista

text: Tämä on luettelo Kongon demokraattisessa tasavallassa sijaitsevista kaupungeista, joilla on hallinnollisesti kaupungin nimike (). Kongon tasavallan tilastollisen vuosikirjan 2015 mukaan maassa oli tuolloin yhteensä 32 maakunnan alaista kaupunkia ja yksi piirin alainen kaupunki. Lisäksi oli pääkaupunki Kinshasa, jolla on maakunnan asema. Useimmissa maan 26 maakunnasta sijaitsi vuonna 2015 vain yksi kaupunki, kuudessa maakunnassa oli kaksi kaupunkia ja yhdessä kolme. Kaupungit jakautuivat yhteensä 137 hallinnolliseen kaupunginosaan ().


title: Tiikki

text: Tiikki ("Tectona grandis", ) on Etelä- ja Kaakkois-Aasian sademetsissä luontaisena kasvava lehtipuulaji. Tiikki on viljellyin tropiikin jalopuu.


title: Tiikki

text: Tiikki on perinteisesti luokiteltu verbenakasvien ("Verbenaceae") heimoon, mutta Angiosperm Phylogeny Group sijoittaa sen huulikukkaiskasveihin ("Lamiaceae").


title: Tiikki

text: Tiikki voi kasvaa 40 metriä korkeaksi ja saavuttaa 90–150 senttimetrin läpimitan. Runko on oksaton suunnilleen 25 metrin korkeuteen saakka. Rungon muoto ei ole täysin säännöllinen. Tiikki on lehtensä pudottava puu.


title: Tiikki

text: Tiikin puuaines haisee nahalta ja on puuksi hyvin kovaa ja raskasta. Tiikin manto- ja sydänpuu erottuvat hyvin toisistaan. Mantopuu on kellertävänharmaata. Sydänpuu on tuoreena vaalean kullanruskeaa ja muistuttaa väritykseltään tammea. Sydänpuu tummuu tasaisesti vaalean tai tumman ruskeaksi. Vuosirenkaat erottuvat selvästi.


title: Tiikki

text: Tiikin alkuperäinen kasvualue ulottuu Intiasta Bangladeshin, Burman, Kiinan (hyvin pieni alue) ja Thaimaan kautta Indokiinaan (Laos, Vietnam, Kambodža). Jaavalla käytössä olevat tiikkimetsät ovat kaikki istutettuja. Enemmän tiikkiä on istutettu Celebesille ja pienempiä alueita on istutettu myös Filippiineille ja Malesiaan. Afrikassa tiikkiä on istutettu Nigeriassa, Ghanassa, Kamerunissa, Kongon demokraattisessa tasavallassa ja Sudanissa. Vanhimmista istutuksista korjataan jo puuta. Myös Etelä- ja Väli-Amerikkaan on istutettu tiikkiä (Honduras, Trinidad, Kolumbia, Brasilia). Vanhimpia käytetään jo. Tiikki menestyy alueilla, joilla sade- ja kuivakausi vuorottelevat säännöllisesti.


title: Tiikki

text: Tiikki on hyvin työstettävissä asianmukaisilla työvälineillä, esimerkiksi höyläyksessä kannattaa käyttää kovametalliteriä. Jyrsimissä, sorveissa ja sirkkeleissä on terissä yleensä kovametallipalat. Tiikki harmaantuu herkästi auringonvalosta.


title: Tiikki

text: Tiikki on arvokas ja monipuolinen käyttöpuu, jota käytetään muun muassa huonekaluissa sekä veneiden kansi- ja sisustusmateriaalina.


title: Luettelo Pohjois-Korean kaupungeista

text: Pohjois-Koreassa on 27 hallinnollista aluetta, joille on myönnetty kaupunkiasema. Muutama tärkeä kaupunki, maan pääkaupunki Pjongjang, maan toiseksi suurin kaupunki Nampo ja Raseon muodostavat omat maakunnan tasoiset alueensa, jotka ovat suoraan keskushallinnon alaisuudessa. Myös Gaeseong ja muutamat muut kaupungit ovat aiemmin toimineet maankuntajaon ulkopuolella. Jotkin tärkeimmät kaupungit on luokiteltu joko ’suoraan keskushallinnon alaisuudessa oleviksi kaupungeiksi’ ("jikhalsi"), ’erityiskaupungeiksi’ ("teukbyeolsi") tai ’erityistasoisiksi kaupungeiksi’ ("teukgeupsi"). Kaikki muut, tavalliset kaupungit ("si") kuuluvat johonkin maakuntaan.


title: Ounasjoki

text: Ounasjoki () on Kemijoen suurin sivujoki ja samalla Suomen pisin yksittäinen sivujoki. Se on samalla myös suurin kokonaan Suomen rajojen sisäpuolella oleva rakentamaton joki. Sen pituus on 280 kilometriä (eräiden lähteiden mukaan 299,6 kilometriä) ja valuma-alue 13 968 km² – 27 prosenttia Kemijoen valuma-alueesta. Ounasjoki saa alkunsa Enontekiöllä sijaitsevasta Ounasjärvestä ja se kohtaa Kemijoen Rovaniemen kohdalla. Joella itsellään on vielä 36 sivujokea, joista merkittävimpinä mainittakoon Loukinen ja Meltausjoki.


title: Ounasjoki

text: Ounasjoki on ollut tärkeä kulkuväylä ja siitä on saanut elantonsa hyvin monet joen varren asukkaat. Asutusta alueella on ollut jo 8000 vuotta, josta todisteena on Lehtojärveltä löytynyt puinen hirvenpääveistos. Ounasjoki oli ennen valjastamista Suomen parhaita lohijokia. Jokivarressa muinoin asuneet saamelaiset saivat runsaat kalansaaliit joesta. He harjoittivat myös poronhoitoa ja metsästystä. 1600-luvun alkuun asti Ruotsin kuningas oli kieltänyt suomalaisia muuttamasta Lappiin. Kiellon kumoamisen jälkeen alkoi suomalaisten muutto. Ounasjoen runsaat kalansaaliit houkuttivat ihmisiä muuttamaan myös muualta Suomesta Ounasjoen varteen. Tulokkaat kaskesivat jokivarren niittyjä pelloiksi ja he perustivat maatiloja. Tällä tavalla jokivarsi sai pysyvän asutuksen ja alkuperäisasukkaat pakotettiin yhä kauemmas pohjoiseen.


title: Ounasjoki

text: Metsäteollisuus aloitti hakkuut Lapissa 1800-luvun lopulla, jolloin alkoivat suurimittaiset uitot myös Ounasjoella. Koskia perattiin uiton helpottamiseksi. Erityisen voimakkaasti perkausta tehtiin koneellisesti 1950- ja 1960-luvuilla. Uiton loputtua aloitettiin 1990-luvun puolivälissä koskien ennallistaminen.


title: Ounasjoki

text: Ounasjoen vesistön alueella on yhteensä 68 sellaista koskea, joiden putouskorkeus on vähintään 0,2 metriä tai joiden keskivirtaamaa vastaava teho on yli 1 kilowatti. Ounasjoen vesivoimavarat ovat noin 900 GWh. Sinne on ollut suunnitteilla yhteensä 10 vesivoimalaa, mutta joki päätettiin rauhoittaa voimalaitosrakentamiselta erityislailla vuonna 1983.